text:
Urubyiruko mu myigaragambyo yo kwamagana filimi ya BBC
Amerika n’u Bwongereza byahagaritse guhiga Abatalibani muri Afghanistan
Nyuma y’imyaka 13 Ingabo za OTAN ziganjemo iz’Abanyamerika n’Abongereza zirwanira ku butaka bwa Afghanistan aho zagiye guhiga Abatalibani, ku Cyumweru tariki ya 26 Ukwakira 2014 zashoje ubutumwa bwazo, bwaguyemo abatari bake.
Mu ntambara yabaye ndende kandi ikagora impande zose muri iyi imyaka 13, Ingabo za OTAN zabashije guhangamura Ingoma y’Abatalibani mu mwaka wa 2001. Ibitero bya OTAN byatangiye nyuma gato y’aho Al Quaeda ya Ossama Bin Laden igabiye muri Amerika ibitero byiswe ibyo kuwa 11 Nzeli, bikamenyekana ko byose byateguriwe muri Afghanistan.
Kusa ikivi kw’Ingabo z’Abongereza n’iz’Abanyamerika bisobanuye ko urugamba rwo guhangana n’Abatalibani bakigaragara hirya no hino mu gihugu, rusigaye mu maboko y’Ingabo za Afghanistan.
Abatalibani bamaze imyaka myinshi bakora amarorerwa muri Afghanistan
Abanyamerika basaga 2300 bahasize ubuzima
Iyi ntambara ishojwe ihitanye abasirikare 453 b’Abongereza n’abandi basaga 2300 b’Abanyamerika. Kururutswa kw’amabendera y’ibi bihugu byombi mu Ntara ya Helmand mu Majyepfo ya Afghanistanm ni kimwe mu byaranze isozwa ry’ubutumwa bw’izi ngabo zari zikuriwe na OTAN.
Minisitiri w’Ingabo w’u Bwongereza, Michael Fallon yavuze ko gutahuka kw’Ingabo zabo bitavuze ko Abatalibani batsinzwe uruhenu, ko ahubwo ari ah’Ingabo za Afghanistan gushyiraho akazo ngo zihangane n’abigometse ku butegetsi bwa Afghanistan muri iyo myaka yose ishize.
Misiri: Umunyamakuru wa Al Jazeera yakatiwe gufungwa imyaka 15
Umunyamakuru wa Al Jazeera ishami ry’Icyarabu Ahmed Mansour yakatiwe n’Urukiko mpanabyaha rw’I Cairo adahari, igifungo cy’imyaka 15.
Iki gihano yagikatiwe ahamwe n’icyaha cyo guhohotera bunyamaswa umunyamategeko ku itariki 25 Mutarama 2011 i Tahrir Square mu Misiri ubwo hari ihinduramatwara.
Al Jazeera ivuga ko iki gikorwa ari kimwe mu byerekana ko Misiri igamije gufunga abanyamakuru bayo bose. Umwaka ushize abanyamakuru benshi ba Al jazeera bagiye bakatirwa ibihano bitandukanye byiganjemo gufungwa imyaka iri hagati y’irindwi n’icumi.
Baher Mohamed, Peter Greste na Mohamed Fahmy bari mu buroko naho abandi bagiye bakatirwa badahari .
Umuvugizi wa Al Jazeera Osama Saeed avuga ko ibi byose bigamije gucecekesha itangazamakuru no gupfuka umunwa abavuga ubugizi bwa nabi bwa Leta ya Misiri.
Ati: “ Ubu butegetsi buhamya ibyaha abantu bubashinja ibinyoma , ni ikimenyetso cyo kugerageza gucecekesha abanyamakuru, gusiga icyasha izina ryabo no gutesha agaciro akazi kabo. “
“Ahmed Mansour yashinjwe ibirego birenga 150 byose ari ibinyoma kandi byateye benshi kwijujuta ”.
Yongeyeho ko ibi ari ishusho y’uburyo Al Jazeera irimo irishyura ikiguzi cyo gukora itangazamakuru ryuzuye ubunyamwuga, nyuma y’ ifungwa rya bamwe mu banyamakuru bayo bo mu ishami ry’ Icyongereza nka Abdullah Elshamy n’iraswa rya Mohammad Al-Zaki.
Ati” Ni ikiguzi kitari kwishyurwa na Al Jazeera gusa ahubwo cyishyurwa n’abanyamakuru bose muri rusange tudasize n’abo mu Misiri. “
Osama avuga ko ubutabera bwa Misiri bwuzuyemo politiki ndetse bukomeje kwitwaza ububasha bufite ngo bucecekeshe itangazamakuru.
N’ubwo bimeze gutya ariko Al Jazeera itsimbarara ivuga ko itazigera icika intege cyangwa ngo ihindure umurongo wayo mu gutangaza amakuru. Irasaba ko abanyamakuru bayo bafunze barekurwa mu maguru mashya.
U Buhinde bwohereje icyogajuru cya mbere ku mubumbe wa Mars
U Buhinde bwabaye igihugu cya mbere ku mugabane wa Asia cyohereje icyogajuru ku mubumbe wa Mars nyuma yo kumenya neza ko icyogajuru Mangalyam cyageze kuri uwo mubumbe nta mbogamizi.
Nkuko tubikesha The Guardian, iki cyogajuru gipima toni imwe cyari kimaze amezi icumi kivuye ku butaka bw’u Buhinde gitangira urugendo rwa kilometero miliyoni 225 cyerekeza ku mubumbe wa Mars.
Ibi byatumye u Buhinde bujya ku rutonde rw’ibihugu bikomeye mu bumenyi bw’ikirere bwanikira u Bushinwa bisanzwe bihanganye.
Minisitiri w’Intebe w’u Buhinde, Narendra Modi, yemeza ko iki cyogajuru cyerekana ko u Buhinde buri ku rwego rukomeye ku Isi.
Ati “Twarenze imbibi z’ubumenyi bwa muntu, ubu tuyoboye abandi mu guhanga udushya. Uyu ni umunsi ukomeye mu mateka.”
Iki cyogajuru cyateje impinduka zikomeye mu buzima bw’Abahinde; abaherezabitambo bagishyira mu masengesho yabo, abarenga miliyoni 20 bakurikirana imbonankubone uko cyinjiraga mu kirere cy’umubumbe wa Mars.
Mu minsi ishize, ibihugu byinshi byagerageje kohereza ibyogajuru kuri Mars ariko bikanga, u Buhinde ni cyo gihugu cya mbere cyohereje icyogajuru kikagera kuri Mars kitangiritse ku nshuro ya mbere.
Leta Zunze Ubumwe za Amerika zohereje bwa mbere icyogajuru kuri Mars mu 1964, icyo gihe cyazanye amashusho 21 yerekana uburyo uwo mubumbe uteye. U Burusiya bwakurikiyeho mu 1971 naho ibihugu by’u Burayi byishyize hamwe byoherezayo icyogajuru mu 2003.”
Abarwanyi 260 ba Boko Haram bashyize intwaro hasi nyuma y’urupfu rw’uwiyitaga umukuru wabo
Igisirikare cya Nigeria cyatangaje ko abarwanyi ba Boko Haram bamanitse amaboko kandi ko kivuganye uwiyitaga umukuru wabo Aboubakar Shekau.
Umuvugizi w’igisirikare cya Nigeria yabwiye BBC ko Mohamed Bashir yakunze kugaragara mu mashusho ya Boko Haram yiyita umukuru wayo ariko atari we mu by’ukuri kuko we yapfuye muri 2009.
Mu byumweru bishize , Boko Haram yatsinzwe bikomeye n’igisirikare cya Nigeria mu mujyi wa Maiduguri mu majyaruguru y’iburasirazuba.
Ubuyobozi bw’ingabo za Nigeria buvuga ko abarwanyi ba Nigeria 135 bashyize intwaro zabo hasi ahitwa Biu muri leta ya Borno abandi 133 bakishyira mu maboko y’ingaboza Nigeria mu tundi duce. Abo bose ubu bari guhatwa ibibazo n’igisirikare cya Nigeria.
BBC yemeza ko ari ubwa mbere ibi byabaho kuva imirwano ya Boko Haram n’ingabo za Nigeria yatangira. Nigeria isanga ari ikimenyetso cy’iherezo ry’iyi mirwano imaze guhitana imbaga ikanavana benshi mu byabo.
Nubwo igisirikare cya Nigeria kidasobanura amatariki n’aho umukuru wa Boko Haram nyawe, Abubakar Shekau yiciwe, kivuga ko uherutse kwicwa mu bitero ari Mohammed Bashir ufite isura ijya gusa n’iye wamwiyitiraga mu mashusho.
Perezida wa Nigeria , Goodluck Jonathan yabwiye akanama k’umutekano ka Loni ko Boko Haram ikura inkunga nyinshi mu bihugu by’amahanga.
Boko Haram bivuga “Uburezi bw’Abazungu ni ikizira” mu Cyarabu , uyu mutwe ukunze gutera ibigo by’amashuri wo ufata nk’ibirango by’umuco wa kizungu.
Muri Mata Boko Haram yashimuse abakobwa b’abanyeshuri barenga 200 ahitwa Chibok muri leta ya Borno. Leta ya Nigeria ivuga ko bamwe muri bo batangiye kurekurwa.
Mu myaka 3 ishize inzovu zirenga ibihumbi 100 zarishwe muri Afurika
Inzovu zo muri Afurika ziri mu nyamaswa zihigwa cyane n’abahigi ndetse na ba rushimusi aho abazica baba bashaka amahembe yazo cyangwa ba rutwitsi bashaka ubutaka, bityo mu myaka itatu bakaba bamaze guhitana izigera ku bihumbi 100.
Ikigo cy’isi gishinzwe kwita ku nyamaswa (IFAW) gitanza ko hafi toni 41 z’amahembe y’inzovu ari zo zafahswe muri 2013 kandi abayakuwe ku nzovu zamaze kwicwa.
Muri Mozambique inzovu 22 zishwe mu byumweru bibiri gusa mu ntangariro z’uku kwezi kwa Nzeri.
Inzovu 22 ni zo zimaze kwicwa mu byumweru bibiri gusa akaba ari ikibazo gihangayikishije abarinda inyamasawa n’abagenzura ibidukikije muri icyo gihugu.
Abashinzwe kwita ku nyamaswa no kurengera ibidukikije muri Mozambike baravuga ko barutwitsi ndetse n’abahigi bagiye kumara inzovu mu gihugu.
Mu namayahuje abacunga umutekano, abakozi bashinzwe kurengera ibidukikije n’abakozi ba leta batandukanye bibanze ku kibazo cy’abarutwitsi kuri ubu benda kumara inzovu mu gihugu.
Muri pariki y’igihugu ya Niassa hamaze kubarurwa inzovu 22 zishwe mu byumweru bibiri gusa kuva ukwezi kwa nzeri kwatangira nk’uko Carlos Pareira umukozi ushinzwe kwita ku nyamaswa ukomoka muri Amerika yabitangaje.
Ba rutwitsi ndetse n’abahigi ngo bakoresha imitego, intwaro gakondo cyangwa bakazikomeretsa zikazpfa zirwaye.
Muri parike ya Niassa muri Mozambike habarurwaga inzovu 1200 muri 2011 ariko mu myaka ibiri gusa abaturage bamaze kwica izigera 1500.
Abashinzwe kurinda inyamaswa basabwa gushyiramo imbarga kuko bikomeje gutyo inzovu zashira muri Afurika.
Nubwo inzovu zicwa ariko ziri mu bikurura abakerarugendo ku mugabane wa Afurika.
Apple yagurishije iPhone 6 na iPhone 6 Plus zirenga miliyoni 10 mu cyumweru kimwe
Sosiyete ikora telefoni Apple yatangaje ku wa Mbere ko yamaze kugurisha telefoni zo mu bwoko bushya bwa “iPhone 6 na iPhone 6 Plus” zirenga miliyoni 10 mu cyumweru kimwe gishize izishyize ahagaragara.
The New York Times ivuga ko Apple yakoze izi telefoni ngo ishimishe umubare munini w’abakiriya bifuzaga telefoni nini.
Ubu bwoko bushya bwa telefoni butandukanye n’izindi zari zisanzwe zikorwa n’iyi sosiyete ya Apple ahanini bitewe nuko zimwe muri zo za “iPhone 6 Plus “zipima sentimetero 14 z’umurambararo kandi izisanzwe zabaga ari ntoya.
Jamel Ahmed wabaye uwa mbere uguze telefoni yo mu bwoko bwa iPhone 6 ku Isi
Ariko abasesengura iby’ikoranabuhanga rya telefoni bibaza impamvu Apple yarinze gutegereza igihe kirekire ngo ikore telefoni nini kandi izindi sosiyete zikora telefoni bihanganye nka HTC , Samsung Electronics na Nokia zarabigezeho kera.
Tero Kuittinen ,umuyobozi w’ikigo cy’ubushakashatsi mu ikoranabuhanga Magid Associates asanga kuba Apple yatangiye gukora telefoni nini birashyira mu gihombo gikomeye , sosiyete yo muri Koreya y’Epfo, Samsung yari isanzwe ikoresha iturufu y’ubunini igurisha telefoni zo mu bwoko bwa Galaxy.
Ati “Iki ni igihe kibi kuri HTC, Samsung na LG kuko bashobora guhomba bikomeye igihe cyose abakiriya benshi bakirukankira iPhone 6”.
Sosiyete ya Apple yashinzwe na Steve Jobs, Steve Wozniak ndetse Ronald Wayne ku wa 1 Mata 1976 , imashini bakoze ya mbere yagurishijwe amadorali 666.66 y’icyo gihe.
Kuri ubu Apple ibarizwa mu bihugu byinshi ku Isi ariko icyicaro cyayo kikaba muri Leta Zunze Ubumwe za Amerika ahitwa Cupertino ho muri leta ya California.
U Burayi na Amerika byarahiriye intambara ikomeye yo kurwanya Leta ya Kiyisilamu
Ibihugu byishyize hamwe byo mu burengerazuba byarahiriye inatambara ikaze yo kurwanya intagondwa za Leta ya Kiyisilamu nyuma y’aho izi ntagondwa zatangarije ko zigiye kubarwanya.
Nk’uko yabitangarije CNN, Minisitiri w’umutekano w’u Bufaransa, Bernard Caseneuve yagize ati “Ukwigamba kwa Leta ya Kiyisilamu ko zizica abaturage bacu ntacyo kuvuze. Ibi kuri twe biragaragaza ko dukomeza urugamba ubutarambirwa.
Naho Minisitiri w’Intebe wa Australia, Tony Abbott yagize ati “Turimo turongera imbaraga z’inzego zacu z’umutekano kugira ngo turinde igihugu cyacu n’abaturage bacyo uko bishoboka kose.”
Amagambo ya Leta ya Kiyisilamu ko igiye gutangira kwica abaturage, ibiro bikuru by’u Bwongereza byo byayafashe nk’iterabwoba ndetse bisaba abakomeza kubishyira kuri internet kubikuraho. Bati “Guverinema ntabwo izigera narimwe yihanganira iterabwoba ryo kuri Interineti rikorwa n’abo bahezanguni.”
Ibi bihugu bitatu byiyunze na Leta Zunze Ubumwe za Amerika mu mugambi wo kurimbura intagondwa z’Abyisilamu muri Irak nibyo byaba ibya mbere mu kugira icyo bivuga ku butumwa b’umuyobozi mukuru wa ISIS.
Umuyobozi w’intagondwa z’abayisilamu yahamagariye abambari be kugaba ibitero no kwica abasivili b’Abanyamerika n’Abafaransa, ibihugu bibiri bimaze iminsi bimisha ibisasu kuri izi ntagondwa bikoresheje indege.
Kugeza ubu Amerika ntabwo iragira icyo itangaza ku magambo y’umuyobozi wa ISIS.
Mu ijoro ryo kuri iki cyumweru nibwo umuyobozi wa ISIS yagize ati “Mwice abo bose batwitambika. Ikintu cyiza mwakora ni ukwihagararaho mukica abo batemera bose, yaba umufaransa cyanwa umunyamerika n’undi wese uturuka mu bihugu bafatanyije kuturwanya.”
U Bufaransa bwagaragaje ko bwiyizeye kandi ko budateze gusubira inyuma mu kurwanya ibyihebe aho biri hose ku isi. Ibi ni na byo biri kugaragazwa na Australia.
Nigeria: Umukuru wa Boko Haram yaba yishwe
Inzego z’iperereza za Nigeria zikomeje gushakisha ukuri ku makuru avuga ko umukuru w’umutwe w’intagondwa za kiyisilamu uzwi nka Boko Haram, Abubakar Shekau, yaguye mu mirwano yabereye mu Majyaruguru y’u Burasirazuba bwa Nigeria kuwa Mbere.
Amakuru Bloomberg ikesha umwe mu bayobozi b’igisirikare cya Nigeria utashatse ko izina rye ritangazwa avuga ko Shekau yaguye mu mirwano yabereye i Kondunga mu Majyaruguru y’u Burasirazuba .
Ingabo za Nigeria zanditse ku rubuga nkoranyambaga rwa Twitter ko abarwanyi ba Boko Haram barenga 60 baguye mu mirwano ndetse n’umwe mu bayobozi bayo agatabwa muri yombi. Uyu muyobozi utaramenyekana ari kuvurirwa mu bitaro bya gisirikare.
Boko Haram yatangiye guteza umutekano muke muri Nigeria kuva mu 2009. Umuryango uharanira uburenganzira bwa muntu (Human Rights Watch) uvuga ko abarwanyi bishe abarenga 2000 muri uyu mwaka.
Amakuru y’urupfu rw’umuyobozi w’uyu mutwe, Abubakar Shekau yaherukaga kuvugwa kuwa 30 Kamena, nyuma y’aho Shekau yashyize ahagaragara amashusho mu binyamakuru agaragaza ko akiri muzima.
USA yatangiye urugamba rwo kurwanya Leta ya Kiyisilamu
Igisirikare cya Leta Zunze Ubumwe za Amerika cyatagiye urugamba rwo gushyira hasi umutwe wa Leta ya Kiyisilamu, indege zacyo zitera ibisasu ku barwanyi bawo mu mujyi wa Baghdad muri Irak.
Ubuyobozi bw’igisirikare cya Leta Zunze Ubumwe za Amerika mu Burasirazuba bwo Hagati bwavuze ko bagabye iki gitero nyuma y’uko Irak itabarije isaba ubufasha bwo kurwanya ISIL.
Aba bayobozi bavuga ko iki gitero ari intangiriro y’urugamba rwo kurwanya Leta ya Kiyisiramu rwatangijwe na Perezida Barrack Obama. Bavuga kandi ko ikindi gitero cyagabwe ku barwanyi ba ISIL ku musozi wa Sinjar mu majyaruguru ya Irak kuri uyu wa Kabiri.
Mu nama yahuje ibihugu 30 byo mu Burengerazuba bw’Isi n’iby’Abarabu mu murwa w’u Bufaransa , Paris, byemeje ko bigiye gufatanya kurwanya umutwe wa Leta ya Kiyisiramu muri Irak no muri Syria.
Obama aherutse gutangaza ko agomba gushyira hasi umutwe wa Leta ya Kiyisiramu nyuma y’uko uciye umutwe abanyamakuru b’abanyamerika.
Kalanguka Leah yegukanye ikamba rya Miss Uganda 2014
Leah Kalanguka w’imyaka 23 y’amavuko ni we watorewe kuba Nyampinga wa Uganda umwaka wa 2014/2015 mu birori byabereye kuri Speke Resort Munyonyo mu ijoro ryo kuwa Gatandatu tariki ya 25 Ukwakira.
Byari ibyishimo by’indengakamere kuri Miss Leah Kalanguka ubwo izina rye ryahamagarwaga n’abari bayoboye ibi birori MC Flavia Tumusiime na Roger Mugisha bamubwira ko ari we wegukanye uyu mwanya.
Leah Kalanguka ni we Nyampinga wa Uganda mu mwaka wa 2014/2015
Amaze kwambikwa iri kamba, Kalanguka yavuze ko umunezero watashye umutima we ku bw’ubuntu bw’Imana ari nayo akesha iri kamba yegukanye.
Ati “Ibyishimo byandenze ubwo izina ryanjye barihamagaraga bambwira ko ari njyewe watsinze. Ntabwo nari kwegukana iri kamba iyo ataba ubuntu bw’Imana”
Uyu mukobwa uzahagararira Uganda mu marushanwa ya Miss Universe 2015 yavuze ko afite icyizere cyo kuzaserukira igihugu cye neza ndetse byanashoboka akegukana ikamba. Mu byo yiyemeje gukora mu maguru mashya ni ugukangurira Abanya-Uganda gushyira ingufu cyane mu buhinzi ari nabwo abonamo umuti urambye wo kurandura burundu inzara mu Banyagihugu.
Brenda Iriama (22) ukomoka muri Nakapiripirit yabaye igisonga cya mbere naho Taban Yasmin ukomoka muri Koboko) aba igisonga cya kabiri.
Abegukanye imyanya yo guhagararira ibice bitandukanye bya Uganda ni Christine Tayebwa(Uburengerazuba),Caroline Nantambi(Uganda yo hagati),Sharon Auma (Amajyaruguru) na Flavia Ibyara(Uburasirazuba).
Miss Kalanguka akurikiye abandi ba Nyampinga ba Uganda batowe mu myaka yatambutse:
2013- Stella Nantumbwe
2012- Phiona Bizzu
2011- Sylvia Namutebi
2010- Heyzme Nansubuga
Igitaramo Explosion Concert
Abahanzi bagiye bafashwa na Muyoboke Alex mu myaka yashize bahuriye mu gitaramo ngarukamwaka cyiswe ‘Explosion Concert’ ku bufatanye bagiranye na Decent Entertainment ltd.
Nyuma yo gufasha abahanzi benshi akanabateza imbere , Muyoboke Alex yateguye iki gitaramo ahuza Tom Close, Urban Boyz, Dream Boyz na bagenzi babo Big Farious na Jackie Chandiru mu rwego rwo kwerekana ko umuziki atari intambara ahubwo ari umurongo mwiza wo gusenyera umugozi umwe nk’uko yagiye abitangaza.
Iki gitaramo cyitabiriwe ku buryo bushimishije ndetse n’abahanzi bakiririmbyemo bakaba baritwaye neza bashimisha abafana. By’umwihariko abahanzi bari baturutse hanze y’igihugu Jackie Chandiru na Farious baza ku isonga mu bashimishije benshi.
Nubwo Chandiru yaririmbye akoresheje CD, yagerageje kubyina anaririmbana ingufu zikomeye ku buryo abafana bari bicaye muri Serena Hotel aho igitaramo cyabereye bahagurutse bamufasha gucinya akadiho.
Akon, 50Cent…..bamwe mu byamamare basimbutse urupfu rw’amasasu
Kubera ubutunzi babi bibitseho, igikundiro, kwamamara, inzangano n’ishyari baba bafitiwe hari bamwe mu byamamare bagiye baraswa hagambiriwe kubahitana ariko bakarusimbuka kubera ko umubisha aba atahamije mu cyico.
Ikinyamakuru US Weekly yakusanyije amazina ya bamwe mu byamamare ku Isi byagiye biraswa rimwe cyangwa kenshi hagambiriwe kubivana ku Isi ariko Imana igakinga ukuboko. Bamwe mu bagiye barokoka izi mpfu ndetse hari abakigendana amasasu mu mibiri yabo nka 50 Cent wamenyakanye muri G Unit n’abandi.
1. Umuraperi 50 Cent wakunzwe akanamenyekana cyane ku Isi amaze kuraswa inshuro zigera ku icyenda zose akarusimbuka ndetse nyuma yaho agakomeza akaba yarakomeje umuziki.
2. Bitewe n’akavuyo kabereye i Los Angeles muri 199, umukinnyi wa filime Brandon Spencer Lee Call yarashweho ariko amasasu afata amaboko ye yombi ubwo yaratwaye imodoka gusa yaje kurokoka.
3. Akon ukomoka muri Senegal utuye muri Amerika yasimbutse urupfu rw’amasasu rwari rwamupangiwe mu mwaka wa 2005. Ntiyigeze akomereka bikabije uretse ibisebe byoroheje yagize.
4. Ol’Dirty Bastard umwe mu bagize itsinda rya Wu Tang Clan yarashwe isasu mu 1996 nyuma y’intonganya yagiranye na bagenzi be yongera kuraswa mu mwaka w’998 mu mvururu zabereye mu rugo rwe.
5. Uwahoze ari Perezida wa Leta Zunze Ubumwe za Amerika Reagan yarokotse ubwicanyi bwari bwamuteguriwe mu 1971. Isasu yarashwe ryumufashe mu gatuza gusa ntiryahamya umutima.
6. Vladimir Lenin wayoboye u Burusiya bwa mbere, na we yarokotse ubwicanyi bukoresheje amasasu bwari bwateguwe inshuro ebyiri.
7. Papa Yohani Pawulo wa 2 yarakotse amasasu yarashwe ubwo yaganaga kuri kiliziya yitiriwe Mutagatifu Petero i Roma.
8. Theodore Roosevelt wabaye Perezida wa 26 wa Amerika yarakotse amasasu bamurashe ubwo yajyaga kuvuga ijambo. Ntibyamukoze mu nkokora kuko nyuma yo kurokoka yakomeje urugendo rwe avuga ijambo.
9. Umuraperi Robert Matthew Van Winkle benshi bita Vanilla Ice na we yarashwe mu mirwano yabereye ku muhanda ariko ntiyapfa.
10. Garret Morris umukinnyi wa filime wanakanyujijeho mu gusetsa yarashwe n’igisambo ariko akizwa n’abafana
Uretse aba bagiye bagira amahirwe yo kurusimbuka, hari ibindi byamamare byagiye biraswa bigahita bipfa harimo ba Lucky dube, Tupac Shakur, Notorious B.I.G, Abraham Lincon, Adolf Hitler n’abandi benshi.
Tanzania: Rose Muhando arahigishwa uruhindu kubera ubwambuzi n’ubutekamutwe
Umuhanzi w’indirimbo zo guhimbaza Imana , Rose Muhando, arashakishwa kubera ubwambuzi n’ubutakamutwe yakoze nyuma yo kwishyurwa amashiringi ya Kenya miliyoni ebyiri ngo yitabire igitaramo cya mugenzi we yarangiza akihisha abamutumiye.
Ikinyamakuru Risasi Mchanganyiko cyaganiriye na Ibrahim wateguye iki gitaramo avuga ko babanje kuvugana na Rose Muhando ko bagomba kumwoherereza igice cy’amafaranga bemeranyijwe mbere y’uko igitaramo kigera, yababereye ibamba abasaba ko bamuha igiteranyo cy’amafaranga yose(miliyoni ebyiri z’amashiringi ya Tanzania).
Abateguye iki gitaramo cyo kumurika album ya John Lisu baramwizeye bayamushyirira kuri konti gusa icyabatunguye ni uko umunsi w’igitaramo wageze bamuhigisha uruhindu baramubura ndetse kugeza ubu ntarabasha kwitaba telefone.
Ibrahim ati “Ubu ni ubutekamutwe bwo hejuru, twamuhaye amafaranga yose yagombaga kwishyurwa nyuma yo kuririmba muri iki gitaramo. Igitangaje ni atigeze agira icyo atangaza ku mpamvu yatumye atacyitabira. Twamuhamagaye kuri telefone inshuro zitabarika na n’ubu ntarabasha kutwitaba, ubutumwa bugufi tumwandikira ntabusubiza. Turacyamushakisha”
Iki gitaramo Rose Muhando yagombaga kugikorera mu Mujyi wa Dar es Salaam kuri Landmark Hotel ku Cyumweru tariki ya 12 Ukwakira 2014 . Si ubwa mbere ashinjwa ubwambuzi n’ubutekamutwe muri Tanzania dore ko iyi nshuro ngo ikurikiye izindi nyinshi yagiye anyanganya abamutumiye akabarya amafaranga yarangiza akaburirwa irengero. Rose Muhando aracyakishwa ngo asubize iby’abandi yariye.
Rose Muhando yavukiye ahitwa Dumila mu Karere ka Kilosa, Morogoro muri Tanzania mu mwaka w’1976. Ni umuhanzi akaba n’umukozi w’Imana wabaye umukristu avuye mu idini rya Islam.
Justin Bieber yamenetse ingoma y’ugutwi
Justin Bieber yamenetse ingoma y’ugutwi kumwe ubwo yogeraga mu mazi ya pisine kuwa Gatatu tariki ya 24 Nzeri 2014.
Uyu muhanzi w’imyaka 20 amaze gukora iyi mpanuka abaganga be bagerageje kureba ikibazo yagize ngo bagikemure mu maguru mashya birabananira. Agiye mu baganga b’inzobere mu buvuzi bw’amatwi, bamubwiye ko ingoma y’ugutwi kumwe yamenetse ndetse bishobora kumugiraho ingaruka.
Mu kiganiro HollywoodLife yagiranye na Dr. Barry M. Rose umwe mu nzobere mu kuvura indwara z’amatwi ukorera mu bitaro bya California Pacific Medical Center biri i San Francisco, yavuze ko uyu muhanzi ashobora kubagwa ugutwi kumwe kugira ngo akire neza gusa ngo biragoye kuba yakira burundu kuko agace kangiritse kugasana bigorana.
Abinyujije kuri twitter, Justin Bieber yabwiye abafana be ko ahangayikishijwe n’iyi ngoma y’ugutwi kwe yamenetse gusa ngo ntibizamubuza gukomeza kubagezaho indirimbo nk’uko basanzwe.
Umuvugo w’Abakobwa batatu watangaje benshi muri Rwanda Day
Muri Rwanda Day 2014 yabereye i Atlanta, abakobwa batatu b’Abanyarwanda ,Angel Uwamahoro, Ines Giramata na Natacha Muhoza bavuze umuvugo ugaragaza Umwihariko w’u Rwanda ndetse n’Agaciro k’Abanyarwanda muri rusange.
Usibye ubuhanga bagaragaraje mu kuvanga indimi ebyiri, Icyongereza n’ikinyarwanda badategwa, banagaragaje agashya mu buryo bavuze uwo muvugo basa n’abaganira .
Amber Rose yatandukanye n’umugabo we Wiz Khalifa
Zabyaye amahari hagati y’umuraperi Wiz Khalifa n’umunyamideri Amber Rose, ibyamamare bikomoka muri Leta Zunze Ubumwe za Amerika.
Amakuru yatangajwe avuga ko Amber Rose ariwe wasabye gutandukana na Wiz Khalifa nyuma y’amezi 14 yonyine babana nk’umugabo n’umugore.
Nk’uko Aceshowbiz yabitangaje, kuwa 23 Nzeri 2014, nibwo Amber Rose yatanze mu rukiko rw’ i Los Angeles inyandiko isaba gatanya, avuga ko mu gihe amaranye n’uwari umugabo we hari byinshi batabashije guhuza, anavuga ko guhera kuwa mbere ushize atakiri umugore wa Wiz Khalifa.
Amber Rose na Wiz Khalifa babanye kuwa 8 Nyakanga 2013 nyuma yo gubyarana umwana w’umuhungu bise Taylor Thomaz , wavutse muri Gashyantare 2013. Mu nyandiko isaba gatanya, Amber Rose yasabye ko ariwe wahabwa uburenganzira bwo gukomeza kurera umwana, ariko agahabwa indezo na Wiz Khalifa.
Nubwo icyihishe inyuma yo gutandukana kwabo gikomeje kugirwa ibanga, hari abatangiye guhwihwisa ko bapfuye gucana inyuma.
Amber Rose uherutse gusinya amasezerano yo kumurika imideli muri sosiyete ya Nick Cannon, uherutse gutana na Mariah Carey, byatangiye kuvugwa ko yaba ari we nyirabayazana w’iyi gatanya, kuko bivugwa ko yaba ari kwinjira mu rukundo na Amber Rose.
Wiz Khalifa siwe wa mbere ukundanye na Amber Rose kuko yigeze gukjundana n’umuraperi Kanye West kuri ubu washyingiranwe na Kim Kardashian.
Mexico: Miley Cyrus yaririmbye yashyize igitsina cy’umugabo ku zuru
Miley Cyrus umuhanzi uzwiho gukora udushya dutangaje no kuririmba yiyambitse mu buryo bw’urukozasoni yatunguye ab’i Guadalajara muri Mexico ajya ku rubyiniro yashyize ku zuru igikinisho kimeze nk’igitsina cy’umugabo.
Nk’uko ibinyamakuru birimo Daily Mail byabitangaje, ni nyuma y’uko mu cyumweru gishize uyu muhanzi yagiye ku rubyiniro mu gitaramo yakoreye muri Monterrey akenyeye ibendera ry’iki gihugu, igikorwa cyafashwe nko gusuzugura Mexico.
Mu kindi gitaramo uyu mukobwa yakoze ku Cyumweru mu Murwa mukuru wa Guadalajara yatunguye benshi ubwo yageraga imbere y’abafana yambaye agakanzu kameze nk’igisarubeti gifite ikariso, amataratara y’umukara atarimo ibirahuri arangije azirikana igikinisho kimeze nk’igitsina cy’umugabo ku mazuru ye.
Gusuzugura ibendera rya Mexico ashobora kuzahanishwa igifungo cy’iminsi 36 n’ihazabu y’amadorali 1,200 nk’uko TMZ ibitangaza.
Ibitaramo Miley Cyrus yise Bangerz Tour bizakomereza i Sao Paulo muri Brazil kuwa Gatanu tariki ya 26 Nzeri 2014. Azakurikizaho muri Chile na Argentina mbere y’uko yerekeza muri New Zealand na Australia hanyuma ku itariki ya 23 Ukwakira aririmbire mu Mujyi wa Perth ho muri Australia.
Justin Bieber yavugirijwe induru n’abafana avanamo imyenda asigarana ikariso
Justin Bieber yatunguye benshi avanamo imyenda ageze imbere y’abafana nyuma y’induru bamuvugirije mu birori bya Fashion Rocks byabaye mu ijoro ryo kuwa Kabiri tariki ya 09 Nzeri mu cyumweru cy’imideli cyiswe New York Fashion Week.
Justin Bieber w’imyaka 20 y’amavuko, ubwo yari aje guha ikaze umuhanzikazi Rita Ora, yageze imbere y’abafana bari bitabiriye ibi birori by’imideli byatambutswaga imbonankubone kuri Televiziyo ya CBS, benshi bamugaragarije ko batamwishimiye bityo na we ahita avanamo imyenda asigarana agakabutura k’imbere.
Ubwo yavanagamo imyenda yabajije umunyamideli witwa Lara Stone bari kumwe ati “Ntabwo merewe neza keretse nimvanamo imyenda ngasigarana Calvins(ubwoko bw’agakabutura yari yambaye). None se bimeze bite ? Murabona ari byiza ?”
Ibi birori byabereye ahitwa Barclays Center muri Brooklyn mu rwego rwo kwizihiza icyumweru cy’imideli cyise New York Fashion Week.
Asamoah Gyan yahakannye ko yaba yaratanzeho igitambo umuhanzi Castro mu bapfumu
Kapiteni w’ikipe y’umupira w’amaguru ya Ghana, Asamoah Gyan yahakannye amakuru avuga ko yaba yarishe inshuti ye yaririmbaga injyana ya Hip Hop muri Ghana akamutangaho igitambo mu bapfumu.
Castro yaburanye n’umukobwa w’inshuti ye, Janet Bandu bajyanye kwishimisha na Gyan muri Nyakanga.
Nyuma y’aho ibinyamakuru byo muri Ghana byakunze gushyira mu majwi Gyan bimushinja kuba yaratuye mugenzi we Castro mu bapfumu ngo akunde arusheho kuba icyamamare mu mupira w’amaguru.
Champions League : Liverpool na Real Madrid zirakira, Arsenal isure Dortmund
Nyuma y’imyaka itanu badakina UEFA champions league, Liverpool irakira Ludogorets Razgrad, Real Madrid ishaka gusubirana iki gikombe yakire FC Basel naho Borussia Dortmund ikine na Arsenal saa 20:45.
Itsinda A
Juventus 20 : 45 Malmö FF
Umutoza wa Juventus, Massimiliano Allegri yavuze ko yifuza kugera muri 1/4 cy’irangiza. Juventus irakina idafite Andrea Pirlo, Arturo Vidal na Roberto Pereyra wahagaritswe.
Ni umukino ugiye guhuza, amakipe yombi yatwaye ibikombe bya shampiyona, Juventus mu Butaliyani imaze gutsinda imikino yombi idatsinzwe igitego naho Malmö yo muri Suede yatsinze ibiri inganya ibiri irsindwa ibiri.
Olympiakos Piraeus 20 : 45 Atlético Madrid
Umutoza wa Atletico, Diego Simeone ntiyemerewe gutoza uyu mukino nubwo ikipe ye ifite akanyamuneza nyuma yo gutsinda Real Madrid muri shampiyona.
Uyu mukino ugiye guhuza abatoza bakinanye bakiri abakinnyi, Míchel atoza Olympiacos.
Nyuma yo gutangira nabi muri shampiyona, Real Madrid yizeye gukora impinduka mu gihe ishaka kwisubiza igikombe
Umwaka ushize Atletico ntiyatsinzwe mu mikino 6 ya champions league yakiniye hanze, mu mikino itandatu Olympiacos iheruka gukina n’amakipe yo muri Espagne yatsinzwe itanu inganya umwe.
Itsinda B
Liverpool 20 : 45 Ludogorets
Anfield Road, ikibuga cya Liverpool giheruka kwakira umukino wa champions league mu Ukuboza 2009 batsindwa na Fiorentina ibitego 2-1.
Umutoza Brendan Rodgers yavuze ko bagomba kuba bari hejuru mu mikinire yemeza ko Ludogorets (Bulgaria) iza kwitanga bikomeye ku nshuro ya mbere ikina imikino yo mu matsinda.
Rodgers yagize ati “ Turabubaha nk’uko twakina na Real Madrid, bakina umukino ufunguye usatira cyane, baraza bifitiye icyizere.”
Ludogorets irakina idafite umunyezamu wa mbere, Vladislav Stoyanov wahawe ikarita y’umutuku bakina na Steaua Bucharest maze penaliti zikurwamo na myugariro Cosmin Moti.
Imyaka 5 : Balotelli na Sterling barasabwa ibitego bagasubiza abafana ba Liverpool bari bakumbuye champions league
Liverpool irakina idafite myugariro Martin Skrtel na Glen Johnson, abo hagati nka Joe Allen na Emre Can kimwe nka rutahizamu Daniel Sturridge bavunitse. Lazar Markovic yarahagaritswe.
Real Madrid 20 : 45 Basel
Aya makipe ahuye yombi yaratsinzwe umukino wa shampiyona mu mpera z’icyumweru.
Umutoza wa Real Madrid, Carlo Ancelotti yavuze ko ari cyo gihe cyo kwerekana ko abakinnyi be bashoboye mu gihe bashaka kwisubiza igikombe cya champions league, byaba bibaye bwa mbere mu mateka kuva iyi mikino yiswe champions league.
Uyu mutoza yemeje ko umunyezamu Iker Casillas akiri uwa mbere nubwo abafana batakimufitiye icyizere. Umwaka ushize Cristiano Ronaldo yaciye agahigo k’ibitego 17 mu mwaka umwe wa champions league.
Real Madrid irasabwa kwitonda kuko mu myaka ushize Basel (u Busuwisi) yabujije amanota amakipe nka Manchester United, Bayern Munich, Chelsea, Tottenham na Barcelona.
Umwaka ushize batsinze Chelsea ya Jose Mourinho mu mikino yombi.
Itsinda C
Monaco 20 : 45 Bayer Leverkusen
Ku nshuro ya mbere mu myaka 10, AS Monaco yongeye gukina iyi mikino mu matsinda, yabuze bamwe mu bakinnyi nka Radamel Falcao na James Rodriguez, mu mikino itanu bakinnye batsinze umwe.
Lars Bender wa Leverkusen wari umaze igihe mu mvune ashobora gukina uyu mukino.
Leonardo Jardim, umutoza wa Monaco yasabye abakinnyi kwitonda ku mipira y’imiterekano avuga ko abakinnyi bakiri bato afite bagomba kwigiramo byinshi.
Shinji Kagawa yatsinze igitego avuye muri Man Utd ashobora kutabanza mu kibuga bakira Arsenal
Rutahizamu wa AS Monaco, Dimitar Berbatov yakiniye Leverkusen imikino isaga 150 ya shampiyona y’u Budage.
Benfica 20 : 45 Zenit St. Petersburg
André Villas-Boas, umutoza wa Zenit amaze imikino 10 adatsindwa muri yo irindwi ntiyitsinzwe igitego.
Viktor Fayzulin wa Zenit ntiyemerewe gukina naho Sílvio na Júlio César ba Benefica baravunitse.
Javi García (Manchester City) na Ezequiel Garay (Benefica) basubiye muri Zenit.
Itsinda D
Galatasaray 20 : 45 Anderlecht
Nyuma yo kuva mu gikombe cy’Isi, u Butaliyani busezerewe ku ikubitiro, Cesare Prandelli, ubu utoza Galatasaray arakina umukino wa mbere wa champions league yaherukaga mu 2009 ari muri Fiorentina.
Uyu mutoza yavuze ko Wesley Sneijder atarakira neza.
Sanchez, Welbeck bari na Arsenal yari yatsinze umwaka ushize Dortmund igitego 1-0 mu Budage
Borussia Dortmund 20 : 45 Arsenal
Arsene Wenger yemeje ko myugariro Mathieu Debuchy yavunitse kimwe na Nacho Monreal naho Calum Chambers aracyasuzumwa. Uyu atabonetse, Arsene Wenger ashobora gukinisha Hector Bellerin ku ruhande rw’iburyo inyuma.
Umutoza wa Dortumund, Jurgen Klopp yavuze ko atakemeza niba Shinji Kagawa watsinze igitego ku mukino wa mbere avuye muri Manchester United na Freiburg, yabanza mu kibuga nubwo afite imvune za İlkay Gündoğan, Nuri Şahin, Marco Reus, Jakub Błaszczykowski, Mats Humme
Commonwealth Games : Hadi Janvier muri 20 ba mbere, Ndayisenga Valens yabaye uwa 23
Hadi Janvier yegukanye umwanya wa 19 mu bakinnyi 56 aba uwa kabiri muri Afurika mu gusiganwa ku magare mu marushanwa y’ibihugu bivuga Icyongereza ari kubera Glasgow muri Ecosse.
Hadi watwaye agace kabanziriza Tour du Rwanda 2013 yasizwe n’Umwongereza wabaye uwa Mbere, Alex Dowsett iminota 7 n’amasegonda 2 ku ntera ya Km 38.4 aho basiganwaga umuntu ku giti cye (Course contre la montre).
Mbere y’uko abasiganwa bose basoza, ikinyamakuru The Guardian cyanditse ko Hadi Janvier ari imbere ya bagenzi be umunota n’amasegonda 30.
Hadi Janvier yabaye uwa 19 mu mikino y’ibihugu bivuga Icyongereza iri kubera muri Ecosse
Hadi yabaye uwa kabiri mu Banyafurika bitabiriye iri siganwa akurikiye Till Drobisch wo muri Namibia wabaye uwa 18.
Ndayisenga Valens wa kane muri Afurika mu batarengeje imyaka 23 yabaye uwa 23 asizwe n’uwa mbere iminota 8 n’amasegonda 57.
Aba bazitabira ku nshuro ya mbere imikino y’Isi yo gusiganwa ku magare izabera i Ponferrada muri Espagne muri Nzeli 2014.
Aba bakinnyi kimwe na bagenzi babo bagize Team Rwanda bagomba kwitegura isiganwa ry’amagare rizenguruka u Rwanda “Tour du Rwanda” rizaba kuva tariki ya 16-23 Ugushingo 2014. Tour du Rwanda 2013 yegukanywe n’Umunya Afurika y’Epfo Girdlestone Dylan naho Nsengiyumva Jean Bosco aba uwa Gatandatu. Uyu mwaka bazasiganwa km 911.6.
CAF champions league : Penaliti ya Dady Birori yarokoye VClub iyobora itsinda
Penaliti yatewe na rutahizamu w’Amavubi, Dady Birori ku munota wa nyuma yahesheje intsinzi Vita Club yakinaga na Al Hilal yo muri Sudani ibitego 2-1 iyobora itsinda kuko Tout Puissant Mazembe yanganyije na Zamalek mu Misiri.
Dady Birori wari n’Amavubi muri Congo Brazzaville ubwo batsindwaga 2-0 yasanze Vita Club kuwa Kabiri, yinjiye mu kibuga asimbuye ku munota wa 58 Deogracias Kanda maze yinjiza penaliti ubwo myugariro wa Al Hilal yategagaga Emmanuel Ngudikama.
Abakinnyi n’umutoza wa Al Hilal ntibanyuzwe n’icyemezo cy’umusifuzi w’Umunyakenya Davies Ogenche Omweno binjira mu kibuga bashaka kumukubita akizwa n’amaguru. Umukino urangiye aherekezwa muri stade n’inzego z’umutekano.
Penaliti ya Birori yatumye Vita Club iyobora itsinda mu gihe hasigaye imikino ibiri
Umutoza wa Al Hilal ntiyanyuzwe n’icyemezo cy’umusifuzi ubwo yatangaga penaliti
Byari ibyishimo ku bakunzi ba Vita Club dore ko bamwe bakuyemo imyenda
Nyamara ariko Al Hilal niyo yari yabanje igitego cyatsinzwe ku munota wa 15 na Bachir Mohamed mbere y’uko ku munota wa 80, Dama Sami yitsinda icyo kwishyura ku gitutu cya Guy Lusadisu.
Kuba Vita Club yafashe umwanya wa mbere mu itsinda n’amanota 7 inganya na mukeba Tout Puissant Mazembe byatumye abafana bayo barara mu mihanda kuko TPM yo yaguye miswi na Zamalek mu Misiri igira nayo amanota 7. Al Hilal na Zamalek zifite ane.
Nyuma y’ibyumweru bibiri, kuwa Gatandatu Tout Puissant Mazembe izakira Al Hilal mu gihe Vita Club izajya mu Misiri kwa Zamalek bakina umukino ubanziriza usoza amatsinda.
U Budage bwatwaye igikombe cy’Isi 2014 ku nshuro ya kane
Igitego cya Mario Götze yatsinze Argentina ku munota wa 113 gitumye u Budage butwara igikombe cya kane cy’Isi, cya mbere nyuma yo kwiyunga mu 1990.
Götze yasimbuye Miloslave Klose ku munota wa 88, yaherejwe umupira na Andre Schürrle ahagarika umupira ku gituza ahita atsinda igitego.
Iki gitego cya Mario Götze wabaye umukinnyi mwiza w’uyu mukino gikuyeho umuhigo w’igikombe cyo mu 1998 cyari cyatsinzwemo ibitego 171.
Iminota 90 isanzwe y’umukino yari yarangiye ari 0-0 nubwo Gonzalo Higuain na Lionel Messi babonye amahirwe yo gutsinda igitego ariko bapfusha ubusa uburyo mu gihe myugariro w’u Budage, Benedikt Howedes yateye umupira ukubita igiti cy’izamu.
Byatunguranye ubwo mbere y’umukino Sami Khedira yavunikaga ahita asimbuzwa Christoph Kramer nawe wavunitse ku munota wa 31 asimbuzwa Andre Schürrle.
Mu gice cya mbere, Gonzalo Higuaín yatsinze igitego ku mupira yahawe na Ezequiel Lavezzi cyanzwe n’umusifuzi wungirije kuko yari yaraririye.
Palacio yabonye uburyo wo kwinjiza igitego Argentina arobye umupira umunyezamu Manuel Nueur ujya hanze.
Mu 2002, u Budage bwatsindiwe ku mukino wa nyuma w’igikombe cy’Isi na Brazil ibitego 2-0. Mu gikombe cy’u Burayi 2004 basezerewe mu matsinda, umutoza Rudi Voller aregura batangira kubaka ikipe nshya
U Budage bwandagaje Brazil butsinda 7-1
U Budage bwatsinze Brazil ibitego 7-1 bukatisha itike y’umukino wa nyuma w’igikombe cy’Isi aho buzahura n’izatsinda hagati ya Argentina n’u Buholandi kuri iki Cyumweru, tariki ya 13 Nyakanga 2014 kuri Estádio Maracanã.
Mbere y’uko umukino utangira abakinnyi ba Brazil bari bitwaje umwenda wa Neymar, mugenzi wabo wavunitse agahita ava mu gikombe cy’Isi.
Maicon yasimbuye Dani Alves, Bernard ajya mu mwanya wa Neymar naho Dante asimbura kapiteni Thiago Silva.
Thomas Müller yatsinze igitego cya mbere ku munota wa 11 aherejwe na Toni Kroos. Igitego cya 10 atsinze mu gikombe cy’Isi cyatumye aba umukinnyi wa 13 utsinze cyangwa urengeje ibitego 10 (imibare ibiri).
Miloslave Klose yatsinze igitego cya kabiri ku munota wa 23 akuraho umuhigo w’ibitego 15 yari asangiye na Ronaldo (Brazil) agira ibitego 16 mu mikino 23, byinshi mu gikombe cy’Isi.
Mu ntera y’amasegonda 179, Brazil yatsinzwe ibitego bibiri bya Kroos, icya gatatu aherejwe na kapiteni Philip Lahm n’icya kabiri aherejwe na Sami Khedira.
Nyuma y’iminota itatu Khedira yatsinze icya gatanu aherejwe na Mesut Özil bajya kuruhuka ari ibitego 5-0.
Nubwo Brazil yagarukanye imbaraga mu gice cya kabiri igaragara nk’ishaka kwishyura, ku munota wa 69, Andre Schürrle winjiye asimbuye Klose yatsinze icya gatandatu ahawe na Lahm.
Brazil yaherukaga gutsindwa ibitego 6-0 na Uruguay mu 1920 muri Copa America.
Schürrle yatsinze agashinguracumu nyuma y’iminota ibiri mbere y’uko Oscar atsinda impozamarira ku munota wa 90 aherejwe na Marcelo.
Iyi ntsinzwi ikuyeho umuhigo Brazil yari imaranye imyaka 38 wo kudatsindirwa mu rugo. Brazil yaheruka gutsindirwa ku butaka bwayo mu 1975 muri Copa América kuri iyi stade Belo Horizonte.
Ni ubwa mbere muri ½ ikipe itsindwa ibitego 7, intsinzi ngari yaherukaga ni iy’u Budage bw’Iburengerazuba butsinda Autriche ibitego 6-1 mu 1954.
Ni umukino wa mbere w’igikombe cy’Isi ubonetsemo ibitego 8 kuva mu 2002, ubwo u Budage bwatsindaga Arabiya Sawudite ibitego 8-0.
U Budage niyo kipe itsinze ibitego 5-0 mu gihe gito (iminota 29) mu gikombe cy’Isi, naho Brazil iba ikipe ya gatatu nyuma ya Zaire itsinzwe ibitego 5-0 mu gice cya mbere.
Kuba u Budage bwatsinze ibitego 7 byatumye kiba igihugu cya mbere gitsinze ibitego byinshi 223 kuri 221 bya Brazil mu gikombe cy’Isi.
Kuwa Gatandatu, Brazil izakina n’itsindwa hagati ya Argentina n’u Buholandi kuri Estádio Nacional Mané Garrincha saa 22.00.
Umukino wa nyumwa uzaba ku Cyumweru saa 21.00 kuri Estadio do Maracanã hagati y’u Budage n’itsinda hagati ya Argentina n’u Buholandi.
Brazil nta Neymar na Thiago Silva irakira u Budage bushaka kwihimura
Mu gihe Neymar yavunitse akava mu gikombe cy’Isi na kapiteni Thiago Silva akaba yarahagaritswe umukino wa ½ cy’irangiza, Brazil irahura n’u Budage ku nshuro ya mbere mu gikombe cy’Isinyuma yo kubatwara igikombe cyo mu 2002.
Kubera imvune ya Neymar, umutoza wa Brazil Luiz Felipe Scolari ashobora kumusimbuza Willian cyangwa Bernard mu gihe myugariro, kapiteni Thiago Silva yasimburwa na Dante naho David Luiz akayobora bagenzi be baharanira kugera ku mukino wa nyuma kuri Estádio Maracanã ku Cyumweru.
Scolari avuga ko babuze (Neymar) umukinnyi ufite impano ariko akagira icyizere ko ikipe ye iri bwitange bashaka igitego cyabageza ku mukino wa nyuma, bashaka igikombe cya gatandatu cy’Isi.
Willian na Bernard, umwe araragizwa inshingano Neymar yabaga afite
Kubera ko Thiago yahagaritswe, David Luiz araba kapiteni afatanye na Dante (ubanza ibumoso)
Yagize ati “ Uyu niwo mukino utuganisha ku ndoto tumaranye igihe, ku byifuzo by’abatuye Brazil n’ibyishimo by’ abakunzi bacu muri rusange.”
Zico wakiniye Brazil mu gikombe cy’Isi cyo mu 1982 na 1986 avuga ko kubura kwa Neymar bigomba gutera imbaraga bagenzi be. Ati “ Abakinnyi bagomba kwitanga kubera Neymar wababereye igitambo.”
Mu gihe u Budage bukina ku nshuro ya mbere mu mikino itanu ishize n’ikipe yo muri Amerika y’Epfo, nta kipe y’i Burayi yatsinze imikino itandatu ikurikirana mu bikombe by’Isi byabereye muri Amerika y’Epfo.
Mu guha icyubahiro Neymar abafana ba Brazil barambara amasura ye
Umutoza w’u Budage Joachim Low arahitamo niba abanzamo myugariro wa Arsenal, Per Mertesacker wari waruhukijwe umukino w’u Bufaransa kubera impamvu z’amayeri y’umukino cyangwa se Matt Hummels agakomezanya na Jerome Boateng.
Mu 2002 Brazil ya Scolari yatwaye igikombe cy’Isi itsinze u Budage ibitego 2-0 bya Ronaldo kuri Nissan Stadium i Yokohama mu Buyapani. Umudage Miloslav Klose niwe wenyine usigaye mu kibuga wari muri uyu mukino.
Nyuma yo gutwara igikombe cyo mu 2002 ni ku nshuro ya mbere, Brazil yongeye gukina imikino ya ½ cy’irangiza mu 2014.
Algeria : Bakiriwe nk’intwari, ibihembo byabo babigenera abatuye mu ntara ya Gaza
Mu gihe abakinnyi ba Algeria bageraga mu rugo bakiriwe n’imbaga y’abaturage maze basezeranya ko ibihembo bazahabwa bazabigenera abatuye agace ka Gaza muri Palestina kuko aribo bakeneye amafaranga.
Algeria yabonye ku nshuro ya mbere itike ya 1/8 cy’irangiza basezererwa n’u Budage batsinzwe ibitego 2-1 mu gice cy’inyongera, bageze mu rugo bakiriwe na Minisitiri w’intebe, Abdelmalek Sellal n’abaturage benshi babategereje ku mihanda.
Nyuma yo kuzengurutswa umujyi wa Alger bakiriwe na Minisitiri w’imikino, Mohamed Tahmi.
Ku modoka yarimo abakinnyi ba Algeria hariho amabendera ya Palestine
Kuri bisi yari itwaye abakinnyi hagaragaragaho amabendera ya Palestina.
Islam Slimani, umwe mu bakinnyi bavuye mu gikombe cy’Isi yavuze ko ibihembo bazahabwa bazabitanga nk’impano ku baturage ba Gaza, intara yo muri Palestine.
Slimani wabaye umukinnyi mwiza ku mukino Algeria yanganyije n’u Burusiya igitego 1-1 yagize ati “ Ibihembo byacu twakuye mu gikombe cy’Isi twabigeneye abatuye Gaza, kuko bakeneye amafaranga kuturusha.”
USA: Obama yashimiye ikipe ya ruhago nyuma yo gusezererwa mu gikombe cy’Isi .
Nyuma y’aho ikipe ya USA isezerewe mu gikombe cy’Isi ku bitego 2-1 n’Ububirigi, perezida Obama yashimagije uburyo yakinnye n’aho yagarukiye muri icyo gikombe.
Obama yemeza ko ikipe y’igihugu cye ntako itagize kuko yashoboye kugera muri 1/8 kandi yari mu itsinda ry’amakipe y’ibihangange
AFCON U17 : Munyanziza Gervais azasifura umukino wa Uganda na Zambia
Itsinda ry’abasifuzi b’Abanyarwanda bayobowe na Munyanziza Gervais rizasifura umukino ubanza w’amajonjora y’igikombe cy’Afurika cy’abatarengeje imyaka 17uzahuza Uganda na Zambia i Lusaka kuri uyu wa Gatanu.
Munyanziza wari umusifuzi wa kane ku mukino w’amajonjora y’igikombe cy’Afurika kizabera muri Maroc mu 2015, Burkina Faso yatsinzemo Lesotho ibitego 2-0, azaba yungirijwe na Simba Honore na Bwiliza Raymond Nonati.
Twagirumukiza Abdul azaba ari umusifuzi wa kane kuri uyu mukino uzabera kuri stade Nkoloma mu murwa Lusaka.
Munyanziza yabaye umusifuzi mpuzamahanga mu 2011 yayoboye imwe mu mikino ikomeye mu Rwanda
Munyanziza Gervais yabaye umusifuzi mpuzamahanga mu 2011 yayoboye imikino itanu muri Afurika.
Muri CAF champions league yasifuye URA vs LCS Maseru, Zamalek vs AS Vita club ; CAF confederation cup El Nasir vs Azam FC, AFC Leopards vs Defence FC n’amajonjora ya CHAN u Burundi bukina na Kenya.
Uganda yageze muri iki gice itsinze u Rwanda ku giteranyo cy’ibitego 7-2 naho Zambia itsinda Botswana ibitego 5-0.
Imikino ya nyuma y’abatarengeje imyaka 17 izabera muri Niger kuva tariki ya 15 Gashyantare kugera kuya 1 Werurwe 2015 muri Niger, amakipe ane ya nyuma azahagararira Afurika mu gikombe cy’Isi kizabera muri Chili.
Umunyakenya yasinye imyaka itanu muri Liverpool
Umunyakenya ukinira u Bubiligi Divock Origi yamaze gusinya amasezerano y’imyaka itanu muri Liverpool aguzwe miliyoni 10 z’amapound muri Lille yo mu Bufaransa gusa azakomeza akine muri iyi kipe kugeza mu 2015.
Origi ni umwana wa Mike Origi, umukinnyi mpuzamahanga w’Umunyakenya wakinnye mu Bubiligi kuva mu 1992, umuhungu we yakinnye imikino 5 u Bubiligi bwakinnye mu gikombe cy’Isi cyabereye muri Brazil atsinda igitego bakina n’u Burusiya.
Origi w’imyaka 19 yavuze ko yashimishijwe no kubona ikipe ikomeye nka Liverpool imushyira mu byifuzo byayo, yemeza ko azagerageza gukomeza kubaka amateka yayo.
Origi yasinye imyaka itanu muri Liverpool ariko akomeza gukinira Lille azavamo mu 2015
Uyu munyakenya w’Umubiligi ngo afite inyota yo kwandika amateka muri Liverpool
Yagize ati “ Liverpool ni ikipe ikomeye ku Isi, nishimiye kuba ngiye kuba umwe mu bazayandikira amateka.”
Uyu mukinnyi wa gatandatu Liverpool iguze muri iri soko ry’abakinnyi nyuma ya Rickie Lambert, Adam Lallana na Dejan Lovren bavuye Southampton, Emre Can [Bayer Leverkusen ] na Lazar Markovic [Benfica], yatangiriye umupira mu ikipe ya Genk mu Bubiligi ajya muri Lille afite imyaka 15 gusa.
Divock Origi niwe mukinnyi wa mbere ufite inkomoko muri Kenya winjije igitego mu gikombe cy’Isi
Ubwo yatsindaga u Burusiya yabaye umukinnyi muto utsindiye u Bubiligi mu gikombe cy’Isi
Umukino wa mbere yakiniye Lille muri Gashyantare2014 yatsinze Troyes igitego cyatumye aba umukinnyi wa gatatu muto utsindiye iyi kipe ku myaka 17 n’amezi 5 nyuma ya Eden Hazard (Chelsea) na Kevin Mirallas (Everton).
Origi abaye Umubiligi wa kabiri usinyiye Liverpool nyuma y’umunyezamu Simon Mignolet, aba kandi Umubiligi wa 14 usinyiye ikipe yo mu Bwongereza.
Brazil yakiriye igikombe yatashye amara masa, Abaholandi batwara umwanya wa 3
Nyuma yo kunyagirwa n’u Budage 7-1, Brazil yakiriye igikombe cy’Isi 2014 yifuzaga guhanagura amarira abakunzi bayo, yatsinzwe n’u Buholandi ibitego 3-0 bwegukana umwanya wa gatatu.
U Buholandi bwinjije igitego cya mbere ku munota wa 3 nyuma y’ikosa Thiago Silva yakoreye Arjen Robben, umusifuzi wo muri Algeria, Djamel Haïmoudi atanga penaliti yatsinzwe na Robin Van Persie.
Ku munota wa 17, myugariro wa Brazil David Luiz yagaruye nabi umupira mu rubuga rw’umunyezamu we, ufatwa na Daley Blind wahise atsinda igitego cya kabiri.
Mbere yo kujya kuruhuka, Wijnaldum yatsinze icya gatatu ku mupira yaherejwe iburyo na Janmaat. Mu mikino ibiri ikurikirana Brazil yatsinzwemo ibitego 10 yinjiza kimwe cya Oscar bakina n’u Budage.
Harabura ibitego bibiri ngo iki gikombe cy’Isi (170) gikureho umuhigo w’icyo mu 1998 cyabereye mu Bufaransa cyatsinzwemo ibitego 171.
Ku nshuro ya mbere kuva mu 2002, u Buholandi bwakinnye budafite Wesley Sneijder wavunitse bishyushya mbere y’uko umukino utangira asimburwa na Jonathan De Guzman.
Neymar wavunitse bakina na Colombia, agasiba umukino w’u Budage, yari ku ntebe y’abasimbura areba bagenzi be bongera gutsindirwa imbere y’abafana babo.
Suarez yasinye imyaka 5 muri Barcelona,Sanchez ajya muri Arsenal
Nubwo yahagaritswe amezi ane adakina umupira w’amaguru kubera kuruma Giorgio Chielini mu gikombe cy’Isi, Luis Suarez yasinye imyaka itanu muri FC Barcelona aguzwe miliyoni 75 z’amapound mu gihe Alexis Sanchez yayivuyemo yerekeza muri Arsenal kuri miliyoni 35.
Uyu munya Uruguay w’imyaka 27 yatangaje ko ntacyo Liverpool itakoze ngo imwumvishe ko agomba kuyigumamo kuko yari akiyifitiye imyaka ine mu masezerano ariko igihe kikaba cyari kigeze ngo ajye gukorera muri Espagne, ashimira abafana bamubahaye hafi byatumye nawe aba umufana wayo.
Yagize ati “ Nzi neza ko mwese mwakumva impamvu itumye njya muri Espagne, niho umuryango wanjye ; umugore n’abana batuye.”
Suarez uzambara nimero 9 muri FC Barcelona, yari yaguzwe na Liverpool miliyoni 22. 7 z’amapound mu 2011, mu 2013-2014 yabaye umukinnyi mwiza, atsinda n’ ibitego 31 azakora ikizamini cy’ubuzima mu cyumweru gitaha.
Suarez yasinya imyaka 5 muri FC Barcelona azafatanya na Messi na Neymar mu guhangana na Real Madrid ya Benzema, Bale na Cristiano
Suarez, umunya Uruguay wa 17 ukiniye FC Barcelona, azambara nimero 9
Umutoza wa Liverpool, Brendan Rodgers yashimiye Suarez umuhate n’uruhare yagize ngo iyi kipe yongere gukina imikino ya champions league no gusubira m ruhando rw’amakipe ahatanira ibikombe mu Bwongereza.
Yagize ati “ Twakoranye inshuro nyinshi ibiganiro tumusaba kuguma hano ntibyakunda, tumwifurije guhirwa n’umuryango we. Liverpool ni ikipe y’amateka itubakiye ku muntu umwe, turizera ko tuzagira ikipe nziza umwaka utaha.”
Kubera ibihano yahawe arumye Chiellini, Suarez azatangira gukinira FC Barcelona mu mpera z’Ukwakira kuko ubujurire bwe bwateshejwe agaciro kuri uyu wa Kane.
2013-2014 : Suarez yatsinze ibitego 31 muri shampiyona, asoza atsinze amakipe 22 kuri 26 yakinnye shampiyona y’u Bwongereza
Suarez abaye Umunya Uruguay wa 17 ugiye gukinira FC Barcelona, akaba rutahizamu wa gatanu iyi kipe iguze afite igihembo cy’umukinnyi watsinze ibitego byinshi mu mwaka wabanje.
Ni nyuma ya Hans Krankl wari watsinze ibitego 41 muri Rapid Vienna mu 1977, Hristo Stoichkov watsindiye CSKA Sofia ibitego 38 mu 1990.
Mu 2004, Henrik Larsson yagiye muri Barcelona yari yatsindiye Celtic Glasgow ibitego 35 kimwe na Thierry Henry mu 2005 wari watsindiye Arsenal ibitego 30 mu 2004 na 25 mu 2005.
Alexis Sanchez yerekeje muri Arsenal kuri miliyoni 35 z’amapound
Suarez agiye muri FC Barcelona mu gihe kuri uyu wa Kane, rutahizamu wayo, Umunyachili, Alexis Sanchez yasinye muri Arsenal kuri miliyoni 35 z’amapound ahabwa amasezerano, Arsenal yise ay’ igihe kirekire.
Sanchez azajya ahembwa ibihumbi 140 by’amapound ku cyumweru mu myaka 5, yari intwaro ya Chili mu gikombe cy’Isi. Mu mikino 141 yakiniye Barcelona, Sanchez yatsinze ibitego 41.
Yagize ati “ Nishimiye kujya m ikipe nziza ifite umutoza ukomeye, abafana benshi, niteguye gukina neza shampiyona y’u Bwongereza na champions league.”
Mu gihe Sagna yamaze kwerekeza muri Manchester City, Arsenal iri mu biganiro n’Umufaransa Mathieu Debuchy ukinira Newcastle nk’umusimbura we.
Sanchez azagera muri Arsenal mu mpera za Nyakanga kuko yahawe ikiruhuko nyuma y’igikombe cy’Isi aho Chili yageze muri 1/8 cy’irangiza.
Arsenal yatwaye FA Cup izakina na Manchester City yatwaye shampiyona, tariki ya 10 Kanama 2014 muri FA Community Shield mbere yo gutangirira shampiyona kuri Crystal Palace nyuma y’iminsi 6.
FIFA yahagaritse ishyirahamwe ry’umupira w’amaguru muri Nigeria
Kuwa Gatatu nibwo ishyirahamwe ry’umupira w’amaguru ku Isi (FIFA) ryatangaje ko rihagaritse ishyirahamwe ry’umupiraa w’amaguru muri Nigeria (NFF) nyuma y’uko guverinoma iryivanzemo igakuraho umuyobozi waryo igashyiraho undi.
Nyuma y’uko Nigeria isezerewe muri 1/8 mu gikombe cy’Isi kibera muri Brezil, urukiko ryo muri Nigeria rwategetse ko abayobozi ba NFF birukanwa maze hashyirwaho undi muyobozi.
Itangazo rya FIFA ryashyizwe ahagaragara ryagiraga riti “FIFA yafashe icyemezo cyo guhagarika ishyirahamwe ry’umupira w’amaguru muri Nigeria kubera kuryivangamo kwa guverinoma.”
Kubera iki gihano, Nigeria ishobora kutitabira igikombe cy’Isi cy’abatarengeje imyaka 20 giteganyijwe kuva tariki 5 kugeza kuri 24 Kanama muri Canada.
Ikipe y’abatarengeje imyaka 17 bafite igikombe cy’isi giheruka nabo bari mu mazi abira kuko bashobora kutazitabira igikombe cya Afurika cy’ingimbi mu mwaka utaha muri Niger dore ko banafite umukino wo guhatanira itike tariki 20 Nyakanga muri repubulika Iharanira Demukarasi ya Congo.
Umwe mu bafite amakipe, Aminu Kurfi yasabye Minisitiri wa siporo Tammy Danagogo yegura kuko yananiwe gukemura ibibazo byibasiye igihugu cye mu mupira w’amaguru.
Argentina izakina n’Abadage ku mukino wa nyuma
Nyuma kurangiza iminota 120 baguye miswi, Argentina ya Lionel Messi yasezereye u Buholandi kuri penaliti 4-2 ibona itike yo gukina ku nshuro ya gatanu umukino wa nyuma w’igikombe cy’Isi aho bagishaka ku nshuro ya gatatu.
Umukino wa nyuma : u Budage vs Argentina, tariki ya 13/7/2014 saa 21.00 @Estadio do Maracanã
Umwanya wa gatatu : Brazil vs u Buholandi, tariki ya 12/7/2014 saa 22.00 @Estádio Nacional Mané Garrincha
Nubwo yari yashoboye guhagarika Messi, myugariro w’u Buholandi Ron Vlaar yabimburiye bagenzi be gutera penaliti yakuwemo n’umunyezamu wa Argentina, Sergio Romero.
Ku ruhande rw’Argentina, Kapiteni Messi niwe wabanjje gutera ayinjiza neza, yakurikiwe n’iy’u Buholandi ya Arjen Robben yinjiye n’iya Argentina ya Ezequiel Garay.
Byakomeje kuba bibi ku ikipe ya Luis Van Gaal ubwo Wesley Sneidjer yateraga penaliti ya gatatu ikurwamo na Romelu mu gihe umunyezamu wabo, Jasper Cillessen atashoboye kugira n’imwe ahagarika nkuko byari byakozwe n’umusimbura we, Tim Krul ubwo basezereraga Costa Rica.
Byabaye nk’ibitungurana ubwo umutoza w’u Buhoalndi yabanzaga mu kibuga, Nigel de Jong wari waravunitse kuva tariki ya 29 Kamena wari ufite inshingano zo gukinira iruhande rwa Messi wamaze iminota 120 adakoze ku mupira mu rubuga rw’u Buholandi.
Nubwo bahiriwe no gukina Messi, u Buholandi bwari bwarinjije ibitego 12 bitsinzwe n’abakinnyi 7 batandukanye iminota 120 yarangiye bateye mu izamu ishoti rimwe gusa.
Mbere y’uko umukino utangira hafashwe umunota wo wibuka rurangiranwa Alfredo Di Stefano watabarutse, agashyingurwa kuri uyu wa Gatatu i Madrid.
Argentina yaherukaga gukina umukino wa nyuma w’igikombe cy’Isi mu 1990 mu gihe Abadage batsinzwe na Brazil mu 2002 ibitego 2-0.
Ni ku nshuro ya gatatu, aya makipe agiye guhurira ku mukino wa nyuma. Mu 1986, Argentina ya Maradona yatsinze u Budage bw’Uburengerazuba ibitego 3-2 naho nyuma y’imyaka ine, ikipe yatozwaga na Franz Beckenbauer ibihimuraho i Roma igitego 1-0.
Van Gaal yavuze ko yari yizeye gutsinda mu gice cya kabiri, yemeza ko iyo bigeze muri penaliti hayobora amahirwe. Yagize ati “Abakinnyi banjye bakoze ibyo basabwaga nubwo Atari ko twari twabiteguye.”
Ni ubwa kabiri, u Buholandi busezererwa mu gutera penaliti muri ½ cy’irangiza nyuma ya Brazil mu 1998.
Nibura imikino 14 yakurikiye iyo mu matsinda, 7 hitagbajwe iminota 30 y’inyongera, myinshi kuva mu 1990 ubwo hakinwaga 8. Ku nshuro 4 Argentina uakinnye ½ ntirahatsindirwa.
Uyu niwo mukino wa mbere wa ½ urangiye nta gitego ndetse hakitabazwa n’iminota y’inyongera ntihagire igihinduka.
Neymar yasezerewe mu gikombe cy’Isi
Ubwo umukino wahuzaga Brazil na Colombia wegeraga umusozo, rutahizamu Neymar yavunitse igufwa ry’umugongo akaba atazakina umukino isigaye y’igikombe cy’Isi aho azamara ibyumweru 4 kugera kuri 6 adakina.
Neymar yatewe ivi mu mugongo na Juan Zuniga ku munota wa 88 ubwo batsindaga Colombia ahita asohorwa mu kibuga ajyanwa ku bitaro by’i Fortaleza.
Umuganga wa Brazil, Rodgiro Lasmar yahise atangaza ko Neymar adashobora gukina undi mukino w’igikombe cy’Isi kubera ivi yatewe mu mugongo ryamuteye ububabare bisaba umwanya uhagije wo kumukurikirana.
Lasmar ati “Neymar yababaye ku buryo agomba kumara ibyumweru hagati ya 4 na 6 hanze y’ikibuga, yababajwe mu mugongo.”
Gusa umutoza Luis Felipe Scolari arasa nk’utaratakaza icyizere aho avuga ko Neymar atazakina umukino wa ½ n’u Budage gusa, akaba yakina umukino wa nyuma igihe baba bakomeje, tariki ya 13 Nyakanga 2014
Yagize ati “ Neymar yahise yoherezwa mu bitaro byigenga ngo bamukurikiranire hafi. Navuga ko bigoye ko agaruka vuba bitewe n’ibyo umuganga yatangaje.”
Nyuma y’umukino Zuniga yavuze ko atigeze agira umugambi wo kuvuna Neymar ko ibyabaye ari impanuka kuko yakinaga uko bisanzwe aharanira ishema ry’igihugu cye.
Nyuma ya Neymar, Brazil yaba itanga icyizere ?
Bakimara kumenya aya makuru, umunyezamu wa Brazil, Julio Cesar yavuze ko babuze umukinnyi wari ufite ubushake n’ubwitange, wifuzaga gukora byiza muri iki gikombe. Ati “ Sinumva ukuntu atazakina kuwa Kabiri, yahoraga yifuza ko Abanya Brazil n’abakunzi bacu bishima.”
Ubwo Brazil yavaga mu gikombe cy’Isi 2010 isubiye mu rugo gutegura iki iri kwakira, umutoza Scolari yatangiye kubaka ikipe aho Neymar yari inkingi ya Mwamba bishingiye ku buhanga n’impano afite ku gutera ruhago ndetse n’uko abaturage ba Brazil bamwibonamo nk’umucunguzi.
FIFA yiyamye abafana bajya muri stade basinze
Nubwo ubwitabwire bw’abafana mu mastade muri Brazil bukomeje kwishimirwa, Ishyirahamwe ry’umupira w’amaguru ku Isi (FIFA) ryatangaje ko hagiye kuganbanywa inzoga zicuruzwa muri iki stade.
Jérôme Valcke, umunyamabanga wa FIFA avuga ko imikino yo kuwa Kabiri yahuje Argentina n’u Busuwisi kimwe n’uw’u Bubiligi na Leta Zunze Ubumwe z’Amerika yaranzwe n’abafana benshi basinze.
Valcke avuga kuba inzoga zagurishwa cyane kuri stade bishobora kongera ibikorwa by’urugomo n’umutekano muke kuko abafana baba batagishoboye kwicunga.
Yagize ati “FIFA ntizinjira cyane mu buzima bw’abafana ariko ntituzemera inzoga zigurishwa ku bwinshi kuko twita cyane ku mutekano.”
Ubusanzwe muri stade zo muri Brazil ntizemewe gucururizwamo inzoga kuva mu 2003 gusa Valcke avuga ko babisabwe nkuko byagenze mu bindi bikombe byabanje kandi nta kibazo byateje.
Mbere y’uko iki gikombe gitangira, FIFA yasabye Brazil gutora itegeko ryemera gucururiza inzoga muri stade kuko benshi mu baterankunga bayo ari inganda zenga inzoga.
Haribazwa niba mu gikombe cyo mu 2022, FIFA izasaba Qatar, igihugu kigendera ku myemerere y’idini y’Abayisilamu aho inzoga zitemewe gufatirwa mu ruhame, zikagurishwa muri stade.
Kugeza ubu, umukino wahuje Argentina na Bosnia Herzegovina mu matsinda niwo warebwe n’abantu benshi ibihumbi 74,738 mu gihe indi mikino itanu ariyo yagejeje ku bafana ibihumbi 70 binjiye muri stade ; Colombia vs Uruguay (73,804), Espagne vs Chili (74,101), Equateur vs u Bufaransa (73,749), Argentina vs Bosnia (74,738) n’u Bubiligi vs u Burusiya (73,819).
Nibura abafana miliyoni 2,911,381 bamaze kureba imikino 57 ku kigereranyo cy’abantu ibihumbi 46 712 kuri buri mukino. Igikombe gifite umuhigo w’abantu benshi binjiye muri stade ni icyo muri Leta Zunze Ubumwe z’Amerika mu 1994, 3,570,000.
U Bubiligi buzacakirana na Argentina muri ¼
Nyuma y’akazi gakomeye kakozwe n’umunyezamu wa Leta Zunze Ubumwe z’Amerika (USA) Tim Howard, u Bubiligi bwamutsinze ibitego 2-1 mu gice cy’inyongera bukatisha itike ya ¼ , buzahura na Argentina.
Iminota isanzwe 90 y’umukino yarangiye banganya 0-0, bisaba ko bakina iminota 30 yinyongera.
Umutoza w’u Bubiligi Marc Wilmots yakuyemo Divock Origi ufite inkomoko muri Kenya hinjira Romelu Lukaku wo muri Repubulika Iharanira Demorasi ya Congo (DRC).
Ku munota wa 93, ku mupira yahawe na Lukaku, Kevin de Bryne yatsinze igitego cya mbere.
Igice kibanza [cy’inyongera] cyihariwe n’u Bubiligi bwasatiraga cyane byatumye ku munota wa 105, Lukaku atsinda icya kabiri, aba umukinnyi wa 6 utsindiye iki gihugu muri iyi mikino iri kubera muri Brazil.
Nyuma y’iminota ibiri gusa, Julian Green w’imyaka 19 ukinira Bayern Munich yinjiye asimbuye Alejandro Bradley atsinda igitego cy’impozamarira ku mupira wa mbere yari akozeho.
Umunyemu wa USA, Tim Howard yakuyemo imipira 15 y’ibitego byari yabazwe, myinshi ku mukino umwe w’igikombe cy’Isi kuva mu 1966.
Ibitego 4 kuri 7 u Bubiligi bwatsinze muri iyi mikino byinjijwe n’abakinnyi basimbuye. Ni ku nshuro ya kabiri u Bubiligi bugiye gukina ¼ cy’irangiza nyuma y’1986.
Nibura amakipe 8 yari yabaye aya mbere mu matsinda niyo ahuriye muri ¼ cy’irangiza.
Argentina izacakirana n’u Bubiligi kuri uyu wa Gatandatu saa 18.00 kuri Estádio Nacional Mané Garrincha.
Gahunda ya 1/4 cy’irangiza
U Bufaransa vs u Budage, tariki ya 4/7 saa 18.00 @Estadio do Maracanã
Brazil vs Colombia, tariki ya 4/7 saa 22.00 @Castelão
Argentina vs u Bubiligi, tariki ya 5/7 saa 18.00 @Estádio Nacional Mané Garrincha
U Buholandi vs Costa Rica, tariki ya 5/7 saa 22.00 @Arena Fonte Nova


c: text/html

text: 1Bampa irenga rimeze nk'inkoni bati: "Va hasi ugere urusengero rw'Imana n'igicaniro n'abarusengeramwo. 2Imbuga y'urusengero uyireke, ntuyigere, kuko yahawe abanyamahanga. Kandi n'igisagara cera bazogisiribanga amezi mirongo ine n'abiri. 3Kandi abanshingira intahe babiri nzobavugisha, bazovugishwa imisi igihumbi n' amajana abiri na mirongo itandatu bambaye amagunira." 4Abo ni bo biti bibiri vy'imyelayo n'ibiterekwako amatara bibiri, bihagaze imbere ya nyene isi. 5Kandi iyo umuntu agomvye kubagirira nabi umuriro ubava mu kanwa, ugaturira abansi babo, kandi umuntu ni yagomba kubagirira nabi uko ni ko akwiye kwicwa. 6Abo bafise ubushobozi bwo gukinga ijuru, ngo imvura ntikoroke mu misi yo kuvugishwa kwabo, kandi bafise ubushobozi ku mazi bwo kuyahindura amaraso no kubabarisha isi icago cose, uko bagomvye. 7Kandi ni baheza gushinga intahe, igikoko kizoduga kivuye i kuzimu, kizobarwanya, kibaneshe, kibice. 8Imivyimba yabo izorambarara mw'ibarabara ryo mu gisagara kinini, ni co, mu buryo bw'impwemu citwa Sodomu na Misiri, kandi ni ho Umwami wabo yabambwe. 9Kandi abo mu moko, mu miryango, mu ndimi n'amahanga bazoraba imivyimba yabo imisi itatu n'igice, ntibazokunda ko iyo mivyimba ihambwa. 10Abari mw'isi bazonezerwa, bazobitamba ku muvyimba, barungikiranire amashimwe, kuko abo bavugishwa n'Imana batoneka abari mw'isi. 11Iyo misi itatu n'igice ishize impwemu z'ubugingo zivuye ku Mana zibinjiramwo, baravyuka, barahagarara. Ubwoba bwinshi butera ababaraba. 12Bumva ijwi rirenga rivuye mw'ijuru ribabarira riti: "Ni muduge muze ino." Baduga mu gicu baja mw'ijuru abansi babo barorera. 13Uwo mwanya isi iratigita, icacumi ca ca gisagara kirasenyuka, ukwo gutigita kwica abantu ibihumbi indwi, abarokotse baterwa n'ubwoba, bahimbaza Imana Nyenijuru. 14Ibara rya kabiri riraheze; ehe irya gatatu rigira rize. 15Umumarayika w'indwi avuza inzumbeti; mw'ijuru hakurikira amajwi arenga ati: "Ubwami bw'isi buhindutse ubwo Umwami wacu n'ubwa Kristo wiwe, kandi azohora ahangamye ibihe bitazoshira." 16Ba bakuru mirongo ibiri na bane, bicara ku ntebe zabo imbere y'Imana, bikubita hasi bubamye, basenga Imana 17bati: "Turagushimye, Mwami Mana ushobora vyose, uriho kandi wamyeho, kuko wakiriye ububasha bwawe buhambaye, ukimikwa." 18Kandi amahanga arashavura, ishavu ryawe riraza, igihe co guciramwo imanza abapfuye kirashika, n'ico kugereramwo abasavyi bawe, ni bo bavugishwa nawe, no kugerera abera n'abubaha izina ryawe, aboroshe n'abahambaye, n'ico guhonerezamwo abahonya isi. 19Urusengero rw'Imana rwo mw'ijuru rurugururwa, mu rusengero rwayo habonekamwo isandugu y'isezerano ryayo, hakurikira imiravyo, amajwi, imituragaro, gutigita kw'isi n'urubura ruhambaye.

robotstxt: allowed

filter: keep


text:
Ikipe ya La jeunesse nyuma yo gusezererwa mu Gikombe cy’ Amahoro ubu amaso iyahanze igikombe cya shampiyona aho ishaka kuva kumwanya wa karindwi (7) ikaza mu makipe 4 ya mbere.
Nk’uko umutoza wa La Jeunesse Okoko Godfrey yatangarije IGIHE, yavuze ko ubu abakinnyi be bahanze amaso igikombe cya shampiona ko bamaze kwibagirwa instinzwi batewe na «Pépinière ikipe yo mu ikiciro cya kabiri, yavuze ko abakinnyi bameze neza kandi ko umukino ubari mu mutwe uri kucyumweru ukaba uzabahuza na Etincelles.
Rutahizamu wa La Genenesse Lomami Andre yasobanuye impamvu bahaye uyu mukino agaciro cyane yavuze ko ari uko bari ku myanya wa karindwi kandi ikipe eshatu zibari imbere arizo Kiyovu, Mukura ndetse na AS Kigali, akomeza avuga ko nibatsinda uwo mukino bashobora kurara ku mwanya wa kane.
Foto: Hakizimana T.


text:
AbanyaMali N’Abafaransa Barafashe Ikindi Gisagara
Abasirikare b’igihugu c’Ubufaransa barandanya gufashanya n’abasirikare b’igihugu ca Mali mu kwomora abagwanyi b’abaislamu.
Abasirikare b'abafaransa kw'ibarirere yo mu gisagara ca Sevare
xAbasirikare b'abafaransa kw'ibarirere yo mu gisagara ca Sevare
Frederic Nkundikije
31.01.2013 04:40
Inyuma y’abo abaislamu bomorewe mu bisagagara bitari bike vyo mu buraruko bw’igihugu ca Mali bari barafashe, abahinga bihweza ibintu n’ibindi, bavuga ko naho gushika ubu, abasirikare b’abafaransa hamwe n’abasirikare b’igihugu ca Mali, bashoboye kwomora abagwanyi b’abaislamiste mu ntara bari barigaruriye, ngo reta ya Mali, ntikwiye gushira agati mu ryinyo, kuko, bitaramenyekana niba benshi mur’ abo bagwanyi, barishwe, canke baromotse bataye ibigwanisho vyose.
Twaraganiye na Freddy Nkurikiye, akwirikiranira hafi ibibazo vyo muri Afrika, igihe yari ku murwa mukuru w’igihugu ca Mali, Bamako, araheza araduha amakuru y’imvaho y’ukuntu ingwano iriko iragenda. Aravuga kandi ku mfashanyo amakugnu yatanze yo gufasha mu twigoro two kwomora abagwanyi b'abaislamiste.
Mushobora kwumviriza ikiganiro.
Imfashanyoi yahawe igihugu ca Mali


text:
Ijwi ry'Amerika
Amakuru Agezweho
- Burkina Faso: Ibintu Ntibitomoye, ku Murwa Mukuru, Inyuma Yuko Abari mu Myiyerekano Barinjiye, mu Nyubakwa y'Inama Nshingamateka
- USA: Umuforomokazi wa Kabiri Wanduye Ebola Yakize
- Rwanda: Guverinoma Ivuga ko Amategeko yakurikijwe mu Gufungira BBC
- Bresil: Perezida Dilma Roussef Ni We Wongeye Gutorwa
- Mali: Umukobwa w'Imyaka 2 ni we wa Mbere Wanduye Ebola
- Rwanda: Guverinoma Yivuguruje ku byo Gusuzuma Ebola
- USA: Gucunga Abagenzi Baturutse mu Bihugu Birimo Ebola
- Canada: Izina ry'Uwarashe Ottawa Ryaratangajwe
- Umunyapalestina w'Umwiyahuzi i Yeruzalemu
- Amerika: Gukurikirana Ebola ku Bavuye muri Liberia, Gineya na Sierra Leone
Amakuru


text:
Cogebanque, umuterankunga w’imena w’isiganwa ry’amagare ryiswe Tour of Rwanda 2012, yatanze akayabo ka miliyoni 105 yo gutera inkunga Ishyirahamwe ry’umukino w’amagare mu Rwanda kugira ngo afashe mu gutegura amarushanwa atandukanye.
Ntabwoba Bonaventure ushinzwe amashami ya Cogebanque hirya no hino mu gihugu, avuga ko impamvu nyamukuru yatumye batera inkunga umukino w’amagare ari uko ari wo ugera ku baturage benshi kuko uzenguruka igihugu hafi ya cyose.
Yagize ati “Ubusanzwe dutera inkunga imikino ya Golf ibera i Kigali ariko ubu twahisemo no gushyigikira isiganwa ry’amagare kuko ari umukino ugera henshi mu Rwanda kandi tukaba tunahafite amashami yacu.”
Ntabwoba akomeza avuga ko Cogebanque ishishikariza Abaturarwanda kwizigamira bagana amabanki ari na ko bakunda umukino w’isiganwa ry’amagare.
Kuri uyu wa Gatanu, iri rushanwa ryari rigeze ku cyiciro cyaryo cya 6 aho abasore 59 muri 62 batangiye iri rushanwa bahagurutse i Musanze berekeza i Rubavu (60,5 Km), maze Umunya-Eritrea Meron Amanuel ku nshuro ya kabiri yegukana umwanya wa mbere.
Uyu Meron Amanuel ni na we wegukanye icyiciro cya kabiri cy’iri siganwa cyavuye i Kigali cyerekeza i Muhanga.
Mbere ho iminsi ibiri ngo iri rushanwa rigere ku musozo, Umunya-Eritrea Merhawi Kudus w’imyaka 18 gusa ni we ukomeje kuza ku mwanya wa mbere muri iri rushanwa, ndetse akaba anahabwa amahirwe yo kuryegukana.
Icyiciro cya karindwi kibanziriza icya nyuma, ari na cyo kirekire (156,7 Km) kizahaguruka i Rubavu kuri uyu wa Gatandatu cyerekeza i Kigali.
Foto/Elisée Mpirwa


text:
Umukinnyi wa ruhago Rio Ferdinand usanzwe akinira ikipe ya Manchester United, yongeye kugirirwa icyizere n’umutoza w’ikipe y’igihugu cy’u Bwongereza Roy Hodgson ngo azafatanye n’abandi mu mikino yo guhatanira kujya mu gikombe cy’Isi cya 2014.
Ferdinand azagaragara mu mukino b’u Bwongereza na San Marino, ndetse n’uzahuza igihugu cye na Montenegro.
Uyu myugariro wa Manchester United yaherukaga kugaragara mu ikipe y’igihugu mu mukino wabahuje igihugu cye n’u Busuwisi muri Kamena 2011 bakanganya ibitego bibiri kuri bibiri.
Rio Ferdinand w’imyaka 34, amaze gutoranywa mu bagize ikipe y’igihugu inshuro 81, akaba yaratangiye kugaragara u Bwongereza bwahuraga na Cameroun mu 1997.
Umutoza w’ikipe y’u Bwongereza Roy Hodgson yasobanuye impamvu yongeye kumuhamagara agira ati “Si ugufitira dukeneye umukinnyi wo hagati inyuma mwiza. Nta gitangaje gihari kuko atari yatoranyijwe ubushize. Akina neza kandi n’ikipe ye ihagaze neza ku buryo bimwemerera ko iki gihe akwiye kugirirwa icyizere. Twizeye ko azadufasha gutsinda iyi mikino ibiri twitegura,”
U Bwongereza buzakina na San Marino ku wa gatanu tariki ya 22 Werurwe 2013, nyuma yerekeze i Montenegro ku wa kabiri tariki ya 26 Werurwe.


text:
Meles Zenawi wari Minisitiri w’intebe wa Ethiopia yitabye Imana ku myaka 57 azize uburwayi, nyuma y’ibyumweru byinshi havugwa ibihuha ku rupfu rwe.
Nk’uko byatangajwe na BBC dukesha iyi nkuru, Zenawi yahise asimburwa ku mirimo ye na Hailemariam Desalegn wari Minisitiri w’ububanyi n’amahanga.
Televiziyo imwe yo muri Ethiopia yagize icyo ivuga ku rupfu rwa Zenawi igira iti “N’ubwo Ethiopia yahungabanijwe no kubura umuyobozi wayo ukomeye, Minisitiri w’intebe Meles Zenawi yashyizeho politiki n’imikorere zizakomeza gushyigikirwa.”
Mu byumweru bishize ubwo hari ibihuha ko Melez Zenawi yapfuye, Umuvugizi wa Leta ya Ethiopia yabwiye BBC ko ari mu buzima bwiza kandi ari kugenda akira.
Kugeza ubu Umuvugizi wa Leta ya Ethiopia yirinze kugira icyo atangaza ku ndwara yishe Meles Zenawi, ariko hari amakuru yavugaga ko yababaraga mu nda.
Meles Zenawi yafashe ubutegetsi mu 1991 ayoboye umutwe w’inyeshyamba zakuyeho ubutegetsi bw’Abakomunisiti bwari buyobowe na Mengistu Haile Mariam.
Yabaye Perezida wa Ethiopia kuva mu 1991 kugeza mu 1995, nyuma y’aho aba Minisitiri w’intebe kugeza apfuye. Zenawi kandi yayoboye ishyaka riri ku butegetsi rya Tigrayan Peoples’ Liberation Front(TPLF) kuva mu 1985.
Zenawi ni umwe mu bakuru b’ibihugu bari bafitanye umubano mwiza n’u Rwanda, dore ko mu mwaka wa 2009 ubwo hizihizwaga umunsi wo kwibohora, yahawe imidari y’ishimwe irimo “Uruti” ruhabwa abagize uruhare mu rugamba rwo kubohora u Rwanda ndetse n’”Umurinzi” nk’uwagize uruhare mu kurwanya Jenoside.


text:
Nyuma y’aho Manchester City yihereranye CSKA Moscow ikayitsinda ibitego 5-1, Bayern München igatsinda Viktoria Plzeň igitego 1-0, aya makipe yombi yahise abona itike ya 1/8 cy’irangiza. Paris St Germain na Real Madrid bisigaje kunganya bakajya muri 1/8 cy’irangiza.
Itsinda A: Manchester United isigaje gutsinda umukino umwe
Nyuma yo kwitsinda igitego mu Bwongereza, Real Sociedad yanganyije ku kibuga cyayo na Manchester United 0-0. Ku munota wa 70, ku ikosa ryari rikorewe Ashley Young, Manchester United yabonye penaliti, Robin Van Persie ateye umupira ukubita umutambiko w’izamu.
Mbere y’uko umukino urangira, Marouane Fellaini yahawe ikarita ya kabiri y’umuhondo.
Undi mukino wo muri iri tsinda Shakhtar Donetsk yaguye miswi na Bayer Leverkusen, 0-0.
Manchester United iyoboye itsinda n’amanota 8 ikurikiwe na Leverkusen n’amanota 7 naho Shakhtar ifite amanota 5.
Nyuma y’umukino wa Sociedad, umutoza wa Man U, David Moyes yavuze ko ari byiza kuba bayoboye itsinda. Yongeraho ko babonye amahirwe menshi atabyajwe umusaruro.
Moyes yagize ati: "Turi aba mbere ari nabyo twifuzaga, ariko twagombaga gutsinda kugira ngo urugendo rutworohere. Ubutaha tuzajya kwa Leverkusen, twakire Shakhtar; mfite icyizere ko muri iyi mikino ibiri tuzabona itike."
Itsinda B: Real Madrid irabura inota rimwe ikajya muri 1/8
Ibitego bya Christiano Ronaldo na Gareth Bale i Turino byaburijwemo na penaliti yatewe neza na Arturo Vidal ndetse n’igitego cya Fernando Llorente. Ronaldo yatsinze igitego cya 8 mu mikino 4 ya champions league 2013-2014.
Niwo mukino wa mbere mu marushanwa yo ku mugabane w’u Burayi aya makipe anganya mu mateka yayo.
København yatunguye Galatasaray iyitsindira muri Danmark igitego 1-0. Rutahizamu wa Galatasaray, Didier Drogba yavuze ko babuze amahirwe mu gihe muri iri tsinda hari amakipe menshi ashobora kubona itike.
Drogba yagize ati: "Dusigaranye imikino ikomeye [Real na Juventus], tugiye kwitegura neza, dufite icyizere ko twakomeza."
Real Madrid ni iya mbere n’amanota 10, ikurikwe na Galatasaray AŞ ifite amanota 4, inganya na FC København mu gihe Juventus ifite amanota 3. Igihe Real Madrid yaba inganyije umukino umwe, yahita ibona atike ya 1/8.
Itsinda C: Paris Saint Germain izategereza kubona inota
Paris Saint Germain yatunguwe ubwo yanganyaga na RSC Anderlecht igitego 1-1 nyamara yari yarayinyagiye mu mukino ubanza ibitego 5-0. Kunganya kwa PSG nabyo birahagije ngo ibone itike.
Zlatan Ibrahimović, kapiteni wa PSG yavuze ko batakinnye nk’uko bikwiye, bakinaga n’ikipe yiteguye nyuma yo kunyagirwa ibitego 5-0.
Ibra yagize ati: "Kurangiza udatsinzwe ni ingenzi; ni ubutumwa ku Burayi. Dutsinze umukino utaha twaba dufite itike. Thiago Silva azaba yagarutse, iyo ahagaze inyuma, twese tuba dufite icyizere."
Olympiakos Piraeus yatsinze Benfica igitego 1-0.
Itsinda D: Bayern München na Manchester City muri 1/8
Nyuma yo gutsinda imikino 4 yose, Bayern ifite iki gikombe yabonye itike ya 1/8 nyuma yo gutsinda Viktoria Plzeň igitego 1-0 cya Mario Mandžukić.
Ibitego bitatu bya Negredo na bibiri bya Sergio Kun Agüero kuri 2 bya CSKA Moscow byahaye itike ya 1/8 abasore ba Pellegrini.
Umutoza wa Manchester City, Manuel Pellegrini yavuze ko bafite ikipe nini kandi ikomeye ku buryo nta bwoba dufitiye uwo ariwe wese.
Pellegrini yagize ati: “Ubu dutegereje ikipe tuzatombora muri Gashyantare. Nabizeza ko mu gihe twaba dukinnye umukino wacu neza, nta kipe tutatsinda. Imyaka ibiri ishize ikipe ntiyakomezaga, ubu tugiye gushaka umwanya wa mbere mu itsinda.”
Bayern iyoboye itsinda D n’amanota 12, ikurikiwe na Manchester City ifite 9, CSKA Moskva ifite 3 mu gihe Viktoria Plzeň itarabona n’inota.
Nyuma yo gukina imikino ibiri isigaye mu matsinda, amakipe 16 azatomborana ku itariki ya 13 Ukuboza 2013 kugira ngo amenye uko azahura mu mikino yo kuvanamo hakinwe umukino ubanza no kwishyura.
titythierry@igihe.com


text:
U mubare w’abana b’abakobwa babyara batarashaka kuri iki gihe ugenda wiyongera, ku buryo hasigaye haboneka n’abakiga mu mashuri abanza babyara. Ikibabaje ni uko ababyeyi batabasha kwihanganira abana babo, bakabirukana mu rugo. Ese kubirukana si uburyo bwo kubashora mu buraya? Ubwabyo se si ukubahohotera?
Izi mpungenge zagaragajwe na Madamu Jeanne Nyirakamana, umwe mu bagize njyanama y’Akarere ka Huye. Yabwiraga abahagarariye inzego z’abagore mu Mirenge igize aka karere, abatuma ku bagore bahagarariye.
Madamu Nyirakamana yateruye agira ati “abagore turi guhohotera abana bacu. Umwana agize ibyago atwaye inda, ku ishuri baramwirukanye, nawe mu rugo uramwirukanye. Azaba hehe? Azatungwa n’iki? Umwana abyaye we azabaho gute? Aho abo si ba bandi batoragurwa ba nyina babataye?”
Akenshi abana b’abakobwa birukanywe n’ababyeyi gutyo basigaye biyunga ari nka batanu bakipangira inzu yo kubamo. Madamu Nyirakamana ati “aho bapanze baba batunzwe n’iki? Tureke gushora abana mu buraya”.
Ikibabaje ni uko muri abo birukanwa haba harimo na ba bandi bataye ishuri bakiga. Kwishora bakiri batoya mu buraya kubera ko nta bundi buryo bwo kubaho baba bashoboye ni ikibazo giteye inkeke mu muryango nyarwanda.


text: 1Avayo, aja mu ntara y'i wabo, abigishwa biwe baramukurikira. 2Isabato ishitse, aca yigishiriza mu rusengero rw'Abayuda. Benshi bamwumvise baratangara bati: "Ivyo vyose uwu yabikuye hehe?" Kandi n'ubwenge ki yahawe, n'ivyo bitangaza bingana bityo bikorwa n'amaboko yiwe ni ibiki? 3Mbega si wa mubaji, umwana wa Mariya, mwene nyina wa Yakobo na Yose, Yuda na Simoni? Bashiki biwe na bo ntibari hano i wacu? Ivyiwe birabatsitaza. 4Yesu arababwira ati: "Umuntu avugishwa n'Imana ntagawa ahandi, atari mu ntara y'i wabo, no mu muryango w'i wabo, no mu nzu y'i wabo." " 5Maze ntiyashobora gukorerayo igitangaza na kimwe, atari abarwaye bake yarambitseko ibiganza akabakiza. 6Atangazwa n'ukutizera kwabo. Agendagenda mu mihana ihakikije, yigisha." 7Ahamagara bamwe icumi na babiri, atangura kubatuma babiribabiri, abaha ububasha ku mpwemu zihumanye. 8Ababuza ngo ntibagire ico bajana ku nzira, atari inkoni gusa ati: "Ntimujane induhuro canke isaho canke amahera mu mipfuko yanyu, 9ariko mwambare ibirato, kandi ntimwambare amapfundo abiri." 10Kandi arababwira ati: "Inzu yose muzokwinjiramwo, mube ari yo mugumamwo, kugeza aho muzovira aho hantu." 11Ahantu hose aho bazokwanka kubakira ntibabumvirize, mukivayo muzokunkumure umukungugu wo mu birenge vyanyu, kibe ikimenyetso kibabere icabona." 12Baragenda, bigisha ko abantu bakwiye kwihana. 13Basenda abadayimoni benshi, basiga amavuta abarwaye benshi, barakira. 14Umwami Herode aravyumva, kuko izina rya Yesu ryari ribaye rurangiranwa, aravuga ati: "Yohana Umubatizi yazutse mu bapfuye, ni co gituma ivyo bitangaza bikorera muri we." 15Ariko abandi baravuga bati: "Ni Eliya;" abandi bati: "Ni umuntu avugishwa n'Imana, nka ba bandi bavugishwa na yo." 16Ariko Herode avyumvise, aravuga ati: "Yohana uwo naciye izosi ni we yazutse." 17Kuko Herode ubwiwe ari we yari yatumye ngo bafate Yohana, aramuboha, amushira mw'ibohero, kubwa Herodiya mwene se umugore wa Filipo, kuko Herode yamucuye. 18Kandi Yohana yari yarabwiye Herode ati: "Ni ikizira ko ufise muka mwene so." 19Ni co catumye Herodiya amugirira akazika, agomba kumwica, ntiyaronka uburyo; 20kuko Herode yatinya Yohana, amuzi ko agororotse kandi ari umuntu yera, aramukingira; iyo amwumvise hose, ivyiwe vyaramuzazanira, yamara yanezererwa kumwumva. 21Maze umusi uragera, uburyo buraboneka; wari umusi wo kwibutsa ukuvuka kwa Herode; atumira abaganwa biwe, n'abakuru b'intwazangabo z'abasoda, n'abapfasoni b'i Galilaya, ngo baze abatereke. 22Umukobwa wa Herodiya nyene arinjira aratamba, Herode n'abashitsi biwe baramushima. Umwami abwira uwo mukobwa ati: "Nsaba ico ugomba cose, ndakiguha." 23Aramurahira ati: "Ico unsaba cose ndakiguha, n'iyo coba igisate c'ubwami bwanje." 24Arasohoka, abaza nyina ati: "Nsabe iki?" Aramwishura ati: "Saba umutwe wa Yohana Umubatizi." 25Aca aza aho umwami ari ningoga, aramusaba ati: "Ndagomba ko umpa nonaha umutwe wa Yohana Umubatizi ku mubehe." " 26Umwami arababara cane, ariko kubwa za ndahiro ziwe, no ku bwo abasangira na we, bimunanira kuwumwima. 27Uwo mwanya umwami atuma uwucungera irembo, amubarira kuzana umutwe wa Yohana. Aragenda, amucira izosi mw'ibohero, 28azana umutwe wiwe ku kibehe, awuha wa mwigeme, na we awuha nyina. 29Abigishwa biwe bavyumvise baraza, bajana ikiziga ciwe, bagihamba mu cobo. 30Nuko za ntumwa zikoranira aho Yesu ari, zimudondera ivyo zakoze vyose n'ivyo zigishije. 31Arababwira ati:" "Ni muze mwebwe mwenyene ahiherereye mu gahinga, muruhuke gatoya." Kuko hari uruja n'uruza, babura n'ingene botamira utwo kurya. 32Bagenda mu bwato, baja ahantu h'agahinga kwihererayo. 33Bababona bagenda, benshi barabamenya, bava mu bisagara vyose, barirukanga, bajana inkokoro y'ikiyaga, babatangayo. 34Yesu avuye mu bwato, abona ishengero ryinshi, rimutera akagongwe kuko bameze nk'intama zitagira umwungere; atangura kubigisha vyinshi. 35Buriko burira, abigishwa biwe baramwegera bati: "Mbega hano hantu ko ari mu gahinga, bukaba buhaye burira; 36basezere, baje mu misozi no mu mihana impande zose, kwirondererayo ivyo kurya." 37Arabishura ati: "Mube ari mwebwe mubagaburira." Baramubaza bati: "Tugende tugure imitsima y'idenariyo amajana abiri, tuyibahe ga barye?" 38Na we arababaza ati: "Mufise imitsima ingahe?" Ni mugende muyirabe. Babimenye baramwishura bati: "Ni dutanu, n'udufi tubiri." 39Ababarira ko bose bicara ku vyatsi bibisi bari mu mirwi. 40Bicara imirongo imirongo, hamwe ijanijana ahandi mirongo itanitanu, batyo batyo. 41Yakira ya mitsima itanu na za fi zibiri, ararangamiza, araba mw'ijuru, arabihezagira, amanyagura iyo mitsima, ayiha abigishwa ngo bayishire imbere y'abantu, n'ifi zompi na zo arazibagaburira bose. 42Bararya bose barahaga. 43Begeranya utumanyagu tw'imitsima n'utw'ifi, twuzura ibiseke icumi na bibiri. 44Abariye iyo mitsima bari abagabo ibihumbi bitanu. 45Uwo mwanya Yesu agobera abigishwa biwe ngo batambukire mu bwato, batangure kujabuka hakurya i Betsayida, aheze gusezera rya shengero. 46Ahejeje gusezerana na bo avayo, aduga umusozi gusenga. 47Bwagorovye, bwa bwato bushitse mw'ibenga, ariko we yari i musozi wenyene. 48Abonye ko batamijwe no gusoza, kuko umuyaga wari ubaturutse imbere, ku muteramyi agira kane aza aho bari, agendesha amaguru hejuru ku kiyaga, yagira abarengane. 49Ariko babonye agendesha amaguru hejuru ku kiyaga, bagira ngo ni igihume, bakoma induru y'ubwoba. 50Bose baramubona, basimbwa n'umutima. Ariko uwo mwanya arabavugisha ati: "Humura ni jewe, ni mureke gutinya." 51Aratambuka, aja mu bwato barimwo; umuyaga uraca. Barumirwa cane mu mitima yabo; 52kuko batatahuye ivya ya mitsima, ariko imitima yabo yari ikomantaye. 53Bamaze kujabuka hakurya, bagenda mu misozi mu ntara y'i Genesareti, bazirika ubwato ku nkombe. 54Bavuye mu bwato, abaho baca baramumenya. 55Birukanga impande zose muri ico gihugu cose, batangura guterura abarwaye mu nderuzo, babakwiragirana aho bamwumvise hose. 56Kandi aho yaja, mu mihana, mu bisagara canke mu misozi, bashira abarwaye mu tuguriro, bakamwinginga ngo bamukore naho hoba ku buyonga bw'impuzu yiwe gusa; abamukozeko bose bagakira.


text: 1Namwe yarabagize bazima, hamwe mwari mupfuye mwishwe n'ibigabitanyo n'ivyaha vyanyu, 2ivyo mwagenderamwo kera, nk'uko ivyo iyi si bigenda, mwumvira umwami w'abaganza ikirere, ni we mpwemu ikorera mu bantu b'intabarirwa. 3Kandi natwe twese twahora muri bo kera mu kwifuza kw'imibiri yacu, tugakora ivyo imibiri n'imitima vyacu bigomba, kandi mu kameremere kacu twari abo kurakirwa, nk'abandi bose. 4Ariko Imana, kuko ari umutunzi w'ikigongwe, kubwo urukundo rwayo rwinshi yadukunze, 5hamwe twari tugipfuye, twishwe n'ibicumuro vyacu, yatugiranye bazima na Kristo--ubuntu ni bwo bwabakijije— 6yatuzuranye na we, itwicarikana na we ahantu ho mw'ijuru, turi muri Kristo Yesu, 7kugira ngo mu bihe bizoza izokwerekane itunga rihebuje ry'ubuntu bwayo mu kutugirira neza muri Kristo Yesu. 8Ubuntu ni bwo bwabakijije kubwo ukwizera; na vyo nyene ntivyavuye kuri mwebwe, ni ingabire y'Imana; 9ntivyavuye ku bikorwa, kugira ngo ntihagire n'umwe yishimagiza. 10Kuko turi ibiremwa vyayo, twaremewe muri Kristo Yesu ngo dukore ibikorwa vyiza, ivyo Imana yateguye kera ngo tubigenderemwo. 11Nuko mwibuke yuko ubwa mbere, mwebwe abanyamahanga ku rukoba, mwebwe mucitwa abatahimbuwe igikoba c'ubugabo n'abo bitwa abahimbuwe igikoba c'ubugabo n'intoke ku mubiri, 12ko ico gihe mwari mutandukanye na Kristo, muri n'itandukaniro n'ihanga rya Isirayeli, atasano mufitaniye n'amasezerano y'ivyasezeranywe, ata co mwizigiye ku bizoba, mwari mw'isi mutagira Imana Rurema. 13Ariko noneho, kuko muri muri Kristo Yesu, mwebwe abari kure kera mwigijwe hafi n'amaraso ya Kristo. 14Ni we mahoro yacu, kuko yahinduye ya macakubiri kuba kimwe, ahomvoye ca gisika co hagati cadutandukanya, 15ubwansi amaze kubuhinduza ubusa umubiri wiwe, ni bwo vya vyagezwe birimwo amabwirizwa ava mu vyashinzwe; kugira ngo muri we ya macakubiri ayarememwo umuntu umwe musha, ngo azane amahoro atyo; 16kandi ngo ayo macakubiri, amaze kuyagira umubiri umwe, ayuzurishe n'Imana umusaraba, awicishije bwa bwansi. 17Yaraje, ababwira ubutumwa bwiza bw'amahoro, mwebwe abari kure. Kandi abari hafi na bo ababwira amahoro. 18Kuko, uko twari amoko abiri, ubu ni we adushikiriza Data wa twese, turi muri Mpwemu umwe. 19Nuko ntimukiri abashitsi n'abanyamahanga, ariko musangiye ubwoko n'abera, muri abo mu ngoro y'Imana; 20kuko mwubatswe ku mabuye y'umushinge, ari yo ntumwa n'abavugishwa n'Imana, Kristo Yesu ari we buye rigumya imfuruka. 21Muri we ingoro yose, yubatswe neza, irakura, ngo ibe urusengero rwera mu Mwami wacu. 22Muri we namwe murubakanwa, kugira ngo muheshwe na Mpwemu kuba ingoro Imana ibamwo.


text:
Hagati yo kuwa Gatanu ushize no ku Cyumweru nibwo izi nyeshyamba zigaruriye Bunagana hafi y’umupaka wa Uganda ndetse n’utundi duce nka Rutshuru. Mu rwego rwo kurinda umutekano w’abatuye Goma, Ingabo za FARDC zatangiye kohereza mu mujyi batayo y’ingabo zabaga mu majyaruguru y’igihugu aho zatozwaga n’abarimu b’Abanyamerika. Iyo batayo igomba kwiyongera ku bandi basirikare 7,000 bamaze koherezwa muri Kivu y’Amajyaruguru.
Kuruhande rwa MONUSCO, igizwe n’abasirikare 18,000 nayo igiye kohereza inkunga y’ingabo ziturutse Ituri no muri Kivu y’Amajyepfo. Umuvugizi wa MONUSCO I Kinshasa, Manodje Mounoubai, avuga ko impamvu y’ubwo bufasha( umusada) ari ukurinda Goma ndetse n’abaturage.
Tubibutse ko kuri uyu wa mbere tariki 09 Nyakanga, mu mujyi wa Goma habaye imyigaragambyo, aho abaturage b’Abatutsi bibasiwe bikomeye bashinjwa gushyigikira M23.
Source: RFI
Dennis NsengiyumvaShare


text:
Go to Admin » Appearance » Widgets » and move Gabfire Widget: Social into that MastheadOverlay zone
Gusa ubwo byemezwaga na Ministre w’Intebe, gusisibiranya byaramunaniye ubwo yisobanuraga ku bitangazamakuru, avuga ko bibabaje kandi biteye agahinda kuba Congo ibaciye inyuma igatangaza ibintu nka biriya kandi bari hafi kuzahuriza hamwe ibyo bamaze iminsi bagenzurana bakaba bari hafi kubishyiraho umukono bakabona kubitangaza. Icyakora amaze gushoberwa yagiriye uruzinduko i Kinshassa aho yagiye kubeshya abategetsi ba Congo. Bikaba bitazamworohera kuvuguruza ibyo yita agatotsi kabaye hagati y’u Rwanda na Congo ku bintu byatangajwe na Minisitiri w’Intebe amaze kubiganaho na Perezida Joseph Kabila umaze kurambirwa ingabo za Kagame ziza kumutobera igihugu zimusahurira n’amabuye y’agaciro.
Ku itariki ya 19/06/2012 Kagame nawe yabonye bimuyobeye nyuma yo kuza kugisha inama Museveni akoresha ikiganiro n’abanyamakuru, n’umujinya mwinshi yiyama Umuryango w’Abibumbye umushinja gufasha Gen. Ntaganda muri Congo kandi ibimenyetso batanga ari ntavuguruzwa. Bikaba bibabaje, ariko ku rundi ruhande bikaba bidatangaje kuko abanyagitugu n’abanyabinyoma ari uko bakora bagira ngo bikure mu kimwaro. Gusa umuntu akaba atabura kwibaza niba ashaka gutangiza urugamba rwo guhangana n’Umuryango w’Abibumbye.
Joseph ,Kigali
You must be logged in to post a comment Login


text:
Icyiciro cya 4 cyakinwe ku wa kane tariki ya 17 Mutarama 2013, abasiganwa ku magare bahagurukiye ahitwa Oyem berekeza ahitwa Mitzic, urugendo rw’ibilometero 109, Umufaransa Petit Adrien ukinira ikipe ya Cofidis Solutions Credit ni we warangije ari imbere akoresheje 02h28’12’’, gusa umutaliyani Palini Andrea Francesco ukinira Lampare– Merida ni we ucyambaye umwenda w’umuhondo.
Kuri iki cyiciro cya kane Nathan Byukusenge ni we waje imbere mu banyarwanda aho yaje ku mwanya wa 15 akoresheje 02h28’12’’, na we akaba yahageze mu isibo y’aba mbere ku buryo yarushijwe n’uwa mbere ibyijana. Uwizeyimana Bonaventure ku mwanya wa 38, Rukundo Hassan yaje ku mwanya wa 47, Karegeya Jeremie aza ku mwanya 53 bose baje muri ya sibo.
Ndayisenga Valens ku mwanya wa 70 akoresheje 02h29’01’’ arushwa n’aba mbere amasegonda 49, Nsengiyumva Jean Bosco ku mwanya wa 73 arushwa amasegonda 52.
Muri rusange Byukusenge ari ku mwanya wa 25, Rukundo ku wa 44, Uwizeyimana ku wa 74, Karegeya ku wa 77, Nsengiyumva ku wa 81 na ho Ndayisenga aza ku wa 82.
Mu banyafurika Byukusenge Nathan aza ku mwanya wa 11, mu bakinnyi bakiri bato Rukundo Hassan ari ku mwanya wa 20.
Umutoza w’ikipe y’igihugu Jonathan Boyer atangaza ko bifuza kuza gukuramo amasegonda 34 ikipe ya Cameroun ibarusha, kugira ngo bayijye imbere mu cyiciro cya gatanu bakina kuri uyu wa Gatanu tariki ya 18 Mutarama 2013.


text:
Abakinnnyi b’abanyarwandakazi mu mukino wa Volleyball yo ku musenyi (Beach Volleyball ) y’abatarengeje imyaka 20 bahesheje ishema u Rwanda ubwo batsindaga umukino wabo wa gatatu ikipe ya Zimbabwe amaseti 2-0, ukaba wari umukino wa kane usoza imikino yo mu matsinda bahita babona itike yo kujya muri 1/2 kirangiza aho bitwaye neza bakuramo Nigeria bayitsinze amaseti 2-1, umukino wa nyuma u Rwanda ruzakina na Afurika y’epfo yabatsinze mu majonjora irushanwa rya Africa Junior Beach Volleyball Championship ririmo ribera mu gihugu cya Togo. Indi mikino uko u Rwanda rwari rwitwaye batsinze Gabon amaseti 2-0 na Sierra Leone nayo bayitsinze amaseti abiri ku busa. Umukino wa gatatu u Rwanda rwatsinzwe na na South Africa amaseti 2-0.
Abo bakobwa babiri bari iruhande rwuwunamye nibo babonye itike y’igikombe cy’isi
Ikipe yu Rwanda igizwe na Denise Mutatsimpundu na Charlotte Nzayisenga, iyo kipe ikaba yahise ibona itike yo kuzajya mu gikombe cy’isi kizabera Halifax muri Canada kuva tariki ya 29/08/2012 kugeza tariki ya 2/09/2012. Nibwo bwa mbere u Rwanda rubonye itike y’imikino y’igikombe cy’isi muri Volleyball ikinirwa ku musenyi (Beach Volleyball ).


text:
Jay-z yagaragaye yambaye umupira ushushanyijeho Yezu akorana imibonano mpuzabitsina na shitani
Umuraperi w’umunyamerika uzwi ku izina rya Jay-z akaba n’umugabo w’umuhanzikazi Beyonce, yateje umwiryane ukomeye mu cyumweru gishize muri Leta zunze ubumwe za Amerika, aho yagaragaye yambaye umupira ushushanyijehoYezu ari gukorana imibonano mpuzabitsina na Shitani.
Ubu hakaba hibazwa icyateye uwo mu raperi ukize kurusha abandi muri Amerika gukora icyo gikorwa gifatwa nk’igikorwa cy’ubushotoranyi ku bakirisitu, kuko abamubonye ari kumwe n’umuraperi mugenzi we Usher batangaza ko uwo mupira yari yambaye ugaragaza neza ko icyo gishushanyo kerekana ari Yezu uri gukorana imibonano mpuzabitsina na Shitani.
Jay- Z (uwo muremure uri iburyo) yambaye uwo mupira. Aha yari kumwe na Usher
Ibi bikaba byateye umwiryane hagati ye n’aba kirisitu aho banahamya neza ko iki gikorwa ari igikorwa cy’abemera Shitani, cyangwa se ari igikorwa cy’aba Illuminati nk’uko bisanzwe bivugwa ko Jay-z abarizwa muri iri tsinda.
Ikinyamakuru diaryofahollywoodstreetking kikaba gitangaza ko Jay-z atari we wa mbere ukoze iki gikorwa cy’ubushotoranyi, kuko umwaka ushize iki gikorwa cyakozwe n’undi mu raperi witwa Young Jezzy.
Inkuru ya umuseke.rw
Ange Lizzy


text: 1Arababwira ati: "Ndababwira ukuri; muri aba bahagaze hano harimwo bamwe batazobona urupfu gushitsa aho bazobonera ubwami bw'Imana buzananye n'ubushobozi." 2Imisi itandatu ishize, Yesu ajana Petero, Yakobo na Yohana, abadugana igisozi kirekire ari bonyene. Ahinduka ukundi imbere yabo, 3impuzu ziwe zirakayangana, zera derere, kandi nta mumesuzi kw'isi yoshoboye kuzeza atyo. 4Maze Eliya na Mose barabiyereka, bavugana na Yesu. 5Petero abwira Yesu ati: "Mwigisha, bitubereye vyiza ko turi hano, nuko duce uburaro butatu, bumwe rwawe, ubundi bwa Mose, ubundi bwa Eliya." 6Ntiyari azi ico akwiye kuvuga, kuko bari baguye igihumura. 7Maze igicu kiraza kibatera igitutu, ijwi riva muri nya gicu riti: "Nguwu Umwana wanje nkunda, ni mumwumve." 8Maze baraba hirya no hino, ntibaba bakigira uwundi babona, atari Yesu wenyene, ari kumwe na bo. 9Bariko baramanuka ico gisozi, arabihanikiriza ngo ntihagire umuntu badondera ivyo babonye, Umwana w'umuntu atarazuka avuye mu bapfuye. 10Babika iryo jambo, babazanya ivyo ukuzuka mu bapfuye ivyo ari vyo. 11Baramubaza bati: "Mbega abahinga b'ivyanditswe ko bavuga yuko Eliya akwiye kubanza kuza?" 12Arabishura ati: "Eliya abanza kuza koko, akaroranya vyose neza." Ariko vyanditswe bite ku Mwana w'umuntu yuko azobabazwa vyinshi, agatiturwa? 13Ariko ndababwira yuko Eliya yamaze kuza, kandi bamugiriye uko bagomba kwose, nk'uko vyanditswe kuri we. 14Bariko barashikira abigishwa, babona ishengero ryinshi ribakikije, n'abahinga b'ivyanditswe baharira na bo. 15Uwo mwanya ishengero ryose rimurabutswe riratangara rwose, barirukanga baramusanganira, baramuramutsa. 16Arababaza ati: "Mwariko murabahaririza ibiki?" 17Umwe muri iryo shengero aramwishura ati: "Mwigisha, nari nakuzaniye umwana wanje, yinjiwemwo n'impwemu y'ikiragi. 18Aho imufatiye hose, imutura hasi, akabimba ifuro, akazyegenya amenyo, akagenda arananuka; ndabarira abigishwa bawe ngo bayirukane, irabananira." 19Arabishura ati: "Yemwe abo iki gihe mutizera, nzogeza ryari kubana namwe? Nzogeza ryari kubihanganira? Ni mumunzanire." 20Baramuzana. Iyo mpwemu imubonye ica iramujegeza cane, aratemba, arigaragura, abimba ifuro. 21Yesu abaza se ati: "Amaze igihe kingana iki bimutera bityo?" Aramwishura ko vyahereye mu bwana bwiwe. " 22Kenshi cane imuta mu muriro no mu mazi ngo imwice. Ariko namba hari ico woshobora, tugirire akagongwe udutabare. 23Yesu aramwishura ati: "Uvuze uti: 'Namba wobishobora?" Erega vyose bishobokera uwizeye. 24Se w'uwo mwana aca aturika cane ati: "Ndizeye, fasha ukutizera kwanje." 25Yesu abonye abantu bagwirirana biruka, akankamira iyo mpwemu ihumanye ati: "Yewe mpwemu y'ikiragi kandi y'igipfamatwi, ubwanje ndakubariye muvemwo, ntukamugarukemwo namba." 26Iratakamba, iramujegeza cane, imuvamwo, amera nk'uwuhwereye, bituma abenshi bavuga bati: "Arahwereye." 27Yesu amufata ukuboko, aramuvyura, arahagarara. 28Yinjiye mu nzu, abigishwa biwe bamubaza biherereye bati: "Tweho mbega ko vyatunaniye kuyirukana?" 29Arabishura ati: "Bene irya ntikurwamwo n'ikindi atari ugusenga no kwisonzesha." 30Bavayo, baca i Galilaya, agomba ko hatogira uwubimenya. 31Kuko yigisha abigishwa biwe ati: "Umwana w'umuntu azoshirwa mu maboko y'abantu, bazomwica, hashize imisi itatu bamwishe, azozuka." 32Ariko bayoberwa iryo jambo, batinya kurimubaza. 33Bashika i Kaperinawumu. Yinjiye mu nzu arababaza ati: "Mwaharira ibiki mu nzira?" 34Barihorera, kuko mu nzira baharira umukuru wabo uwo ari we. 35Aricara, ahamagara bamwe icumi na babiri, arababwira ati: "Umuntu ni yagomba kuba uwo imbere, ni abe inyuma ya bose, ni abe n'umukozi wa bose." 36Yakira akana, agahagarika hagati yabo; arakarera, arababwira 37ati: "Uwuzokwakira umwe mu twana nk' aka mw'izina ryanje, azoba anyakiriye; kandi uwunyakira, si jewe yakira, ariko yakira uwantumye." 38Yohana aramubwira ati: "Mwigisha, twabonye umuntu yirukana abadayimoni mw'izina ryawe, turamubuza, kuko atadukurikira." 39Yesu aramwishura ati: "Ntimumubuze, kuko ata muntu azokora igitangaza mw'izina ryanje, azoshobora guca amvuga nabi." 40Kuko uwutari umwansi wacu ari mu ruhande rwacu. 41Umuntu wese azobaha n'urwato rw'amazi kuko muri mw'izina rya Kristo, ndababwire ukuri, ntazobura impera yiwe. 42Kandi uwuzotsitaza n'umwe muri abo bato banyizera, iciza ni uko yohambirirwa urusyo ruremereye kw'izosi, agatererwa mu kiyaga." 43Ukuboko kwawe ni kwagutsitaza, uguce igikonjo; vyokubera vyiza kwinjira mu bugingo ucitse igikonjo, hako uja muri Gehinomu mu muriro utazima, ufise amaboko yompi; [ 44aho inyo zabo zidapfa, kandi n'umuriro utazima. ] 45N'ikirenge cawe ni cagutsitaza, ugice; vyokubera vyiza kwinjira mu bugingo ucitse ikirenge, hako utererwa muri Gehinomu, ufise ibirenge vyose; [ 46aho inyo zabo zidapfa, kandi n'umuriro utazima. ] 47N'ijisho ryawe ni ryagutsitaza, urinogore; vyokubera vyiza kwinjira mu bwami bw'Imana upfuye ijisho, hako utererwa muri Gehinomu ufise amaso yompi; 48aho inyo zabo zidapfa, kandi n'umuriro utazima. 49Kandi umuntu wese azoryoshwa n'umuriro, nk'uko umunyu uryosha. 50Umunyu ni mwiza, ariko umunyu woshira uburyohe, mwoba mukiwuryohesha iki? Mugire umunyu mu mitima yanyu, kandi mubane amahoro.


text:
Umukinnyi ukinira ikipe ya Fc Barcelona nka myugariro Gerard Piqué, arashinjwa n’ikipe ye kuyitsindisha mu mukino yakinnye na Real Madrid mu mukino w’irushanwa ry’igikombe cy’umwami.
Inkuru dukesha urubuga rwa Mail online ivuga ko mu gihe abandi babaga bari kumwe batekereza ku mukino barimo bitegura, Gerard Piqué ngo yabaga yijyaniye n’umukunzi we Shakira gutembera.
Nk’uko icyo gitangazamakuru kibigaragaza ku mafoto y’umwe muri ba maneko bakurikirana amakuru y’abasitari uzwi nka Metodo 3, akaba ari na we wagiye akurikirana abakinnyi nka Samuel Eto’o, Ronaldinho na Deco bakiniraga iyi kipe ya Fc Barcelona.


text:
Ibigo bya leta birasabwa kugisha inama ku birebana n’imicungire y’abakozi
Angelina Muganza umunyamabanga Nshingwabikorwa wa komisiyo ishinzwe abakozi ba leta mu ngendo akomeje kugirira mu Ntara zose n’umujyi wa Kigali arasaba ko abayobozi b’ibigo bya leta n’ibibishamikiyeho bajya bagisha inama ku birebana n’imicungire y’abakozi kugira ngo bibarinde guta umwanya baregana nabo mu Nkiko.
Angelina Muganza ushinzwe komisiyo y’abakozi ba leta
Ubwo tariki 16/05/2013 yakoranaga inama nyunguranabitekerezo n’abayobozi b’uturere tw’Intara y’Amajyepfo yagarutse ku bibazo byakiriwe na komisiyo ishinzwe abakozi ba leta avuga ko bimwe bishingiye ku kutagisha inama irebana n’imicungire y’abakozi.
Bamwe bagiye basubizwa mu kazi kabo mu gihe hari ibyemezo bibirukana babaga bafatiwe n’ababakuriye mu kazi nk’uko Angelina Muganza abivuga.
Impamvu bamwe mu bakozi basubizwa mu kazi kandi bari bakirukanwemo ngo n’uko haba hatabayeho kugisha inama komisiyo ishinzwe abakozi ba leta mbere yo kubafatira icyemezo kibasabira ibihano byoroheje cyangwa se biremereye byo mu rwego rw’akazi.
Yasabye abayobozi b’ibigo bya leta kujya bagisha inama abanyamategeko babegereye cyangwa se bakayigisha komisiyo ibashinzwe kugira ngo bigabanye guta umwanya mu kujurira ibyo byemezo biba byafatiwe abakozi ariko nyuma bikaza kugaragara ko hatubahirijwe amategeko agenga abakozi ba leta.
Hari igihombo leta yagiye igira biturutse kuri uko kwirukana abakozi mu buryo butubahirije amategeko kandi mu Ntara y’amajyepfo nacyo kirahari usibye ko hagikorwa icyegeranyo kuri cyo nk’uko umunyamabanga Nshingwabikorwa wa komisiyo ishinzwe abakozi ba leta Angelina Muganza yabibabwiye.
Ngo usibye ibibazo bishingiye ku bujurire bw’abakozi baba birukanwe mu buryo bunyuranyije n’amategeko hari n’uburyo bamwe mu bakozi bahabwamo agahimbazamusyi ariko nyuma komisiyo ishinzwe abakozi ba leta igasanga kahawe abatagakwiye.
Ibyo byose ngo ikibitera ni ukutagisha inama kwa bimwe mu bigo bya leta mu gihe bigiye gufata icyo cyemezo nk’icyo. Akarere ka Kamonyi ni kamwe mu turere two mu Ntara y’Amajyepfo kabayemo icyo kibazo agahimbazamusyi gahabwa abatagakwiye nk’uko bitangazwa na komisiyo ishinzwe abakozi ba leta.
Umuyobozi w’aka karere Rutsinga Jacques nawe wari muri iyo nama nyunguranabitekerezo yijeje komisiyo ishinzwe abakozi ba leta kujya bakorana nayo iminsi yose kugira ngo ibyo bibazo bishingiye ku kutubahiriza amategeko mu micungire y’abakozi ba leta bikemuke.
Komisiyo ishinzwe abakozi ba Leta yasabye ibigo bya leta byo mu Ntara y’ kuzashaka umwanya bigahabwamo amahugurwa agamije kunoza imicungire y’abakozi ngo ibafashe kumenya uko abakozi bashakwa n’uko binjizwa mu murimo ndetse n’uko babyazwamo umusaruro muri rusange.